cyanic-selkie/wikianc huggingface dataset:
ನಮ್ಮ ಧ್ವನಿ
ನಮ್ಮ ದ್ವನಿ ಭಾರತದ ಮೊತ್ತಮೊದಲ ಸಮುದಾಯ ಕೇಬಲ್ ರೇಡಿಯೊ ಕೇಂದ್ರ. ಇದು ಕರ್ನಾಟಕದ ಕೋಲಾರ ಜಿಲ್ಲೆಯ, ಬಂಗಾರಪೇಟೆ ತಾಲ್ಲೂಕಿನ ಬೂದಿಕೋಟೆ ಗ್ರಾಮದಲ್ಲಿ ಇದೆ. ಬೂದಿಕೋಟೆ ಮೈಸೂರು ಹುಲಿ ಟಿಪ್ಪುವಿನ ತಂದೆ ಹೈದರಾಲಿ ಜನ್ಮ ಸ್ಥಳ. ಹೈದರಾಲಿ ಅಥವಾ ಹೈದರ್ ಅಲಿ (ಕ್ರಿ. ಶ. ೧೭೨೨ - ೧೭೮೨) ದಕ್ಷಿಣ ಭಾರತದ ಮೈಸೂರು ರಾಜ್ಯವನ್ನಾಳುತ್ತಿದ್ದ ಸುಲ್ತಾನ. ಇವನು ಟಿಪ್ಪು ಸುಲ್ತಾನನ ತಂದೆ.
ಬೂದಿಕೋಟೆಯಿಂದ ಸುಮಾರು ೫ ಕಿ.ಮೀ ಸಾಗಿದರೆ ಕೋಲಾರ ಜಿಲ್ಲೆಯ ಮಿನಿ ಕೆ.ಆರ್.ಎಸ್ ಎಂದೇ ಪ್ರಸಿದ್ದಿಯಾಗಿರುವ ಮಾರ್ಕಂಡೇಯ್ಯ ಕೆರೆ ಸಿಗುತ್ತದೆ. ಬೂದಿಕೋಟೆ ಮಾರ್ಕಂಡೇಯ್ಯ ಕೆರೆ, ಹೈದರಾಲಿ ಜನ್ಮ ಸ್ಥಳದ ಜೊತೆಗೆ ನಮ್ಮಧ್ವನಿ ಸಮುದಾಯ ಕೇಬಲ್ ರೇಡಿಯೋ ಕೇಂದ್ರದಿಂದ ತುಂಬಾ ಪ್ರಸಿದ್ದಿಯಾಗಿದೆ. ನಮ್ಮಧ್ವನಿಯು ಸಮುದಾಯ ನಿರ್ವಹಿಸುತ್ತಿರುವ ಕೇಬಲ್ ರೇಡಿಯೋ ಕೇಂದ್ರ. ಇದನ್ನು ಪ್ರಾರಂಬಿಸಲು ಹಣಕಾಸಿನ ನೆರವನ್ನು ಯುನೆಸ್ಕೋ ನೀಡಿದ್ದು, ತಾಂತ್ರಿಕ ನೆರವನ್ನು ವಾಯ್ಸಸ್ ನೀಡಿದ್ದು. ಮೈರಾಡ ಸಂಸ್ಥೆಯು ಪೂರ್ಣ ಜವಾಬ್ದಾರಿಯನ್ನು ನೋಡಿಕೊಳ್ಳುತ್ತಿದೆ. ನಮ್ಮಧ್ವನಿ ಕೇಂದ್ರದಲ್ಲಿ ಸಮುದಾಯಕ್ಕೆ ಬೇಕಾದ ಆರೋಗ್ಯ, ಕೃಷಿ, ಕಾನೂನು,ಮನೆಮದ್ದು,ಸ್ಥಳೀಯ ಸುದ್ದಿ, ಮಾರುಕಟ್ಟೆ ದರ,ಮನರಂಜೆಯ ಕಾರ್ಯಕ್ರಮ ಇತ್ಯಾದಿಗಳನ್ನು ಪ್ರಸಾರ ಮಾಡುತ್ತಿದ್ದಾರೆ. ಇದರಿಂದ ಹಲವಾರು ಜನರು ಮಾಹಿತಿಯನ್ನು ಪಡೆದುಕೊಂಡು ತಮ್ಮ ನಿತ್ಯ ಜೀವನದಲ್ಲಿ ಬಳಸಿಕೊಳ್ಳುತ್ತಿದ್ದಾರೆ.
ವರ್ಗ:ಭಾರತೀಯ ಇತಿಹಾಸದ ಪ್ರಮುಖರು ವರ್ಗ:ಜನಪ್ರಿಯ ಮಾಧ್ಯಮ
Hyder Ali ஹைதர் அலி
ಕುರುಡುಮಲೆ
ಕುರುಡುಮಲೆ ಕೋಲಾರ ಜಿಲ್ಲೆಯಲ್ಲಿರುವ ಒಂದು ಐತಿಹಾಸಿಕ ಊರು. ಮುಳಬಾಗಿಲಿನಿಂದ ಅಂದಾಜು ೭ ಕಿ. ಮೀ ದೂರದಲ್ಲಿರುವ ಈ ಊರು, ಚೋಳ ರಾಜನ ಕಾಲದ ಶಿಲ್ಪಕಲೆಯುಳ್ಳ ದೇವಸ್ಥಾನಗಳಿಗೆ ಮನೆಯಾಗಿದೆ.
ಕುರುಡುಮಲೆಯ ಹೆಸರು ಮೊದಲು ಕೂಡುಮಲೆ ಎಂದಾಗಿತ್ತೆಂದೂ, ನಂತರ ಜನರಲ ಬಾಯಲ್ಲಿ ಅದು ಕುರುಡುಮಲೆ ಆಯಿತೆಂದೂ ಹಲವು ಸ್ಥಳೀಯರು ಅಭಿಪ್ರಾಯ ಪಡುತ್ತಾರೆ.
ದಂತಕಥೆಗಳು
ಕುರುಡು ಮಲೆಯ ಸುತ್ತಲು ಇರುವ ಇನ್ನಿತರ ದಂತಕಥೆಗಳು ಹೀಗಿವೆ, ಕುರುಡು ಮಲೆ ಎಂಬ ಹೆಸರು ಕೂಡು ಮತ್ತು ಮಲೆ ಎಂಬ ಪದಗಳಿಂದ ಬಂದಿದೆ. ಇದರರ್ಥ ಸೇರುವ, ಭೇಟಿಯಾಗುವ ಸ್ಥಳವೆಂದು ಅರ್ಥ. ಸ್ಥಳೀಯರ ನಂಬಿಕೆಗಳಂತೆ ಈ ಸ್ಥಳವು ದೇವರುಗಳಿಗೆ ಬೇಸರವಾದಾಗ ಅವರು ಕಾಲ ಕಳೆಯುವ ಉದ್ದೇಶದಿಂದ ಭೂಮಿಗೆ ಇಳಿದು ಬರುವ ಸ್ಥಳವೆಂದು ಭಾವಿಸಲಾಗಿದೆ.
ಇಲ್ಲಿನ ಗಣೇಶ ದೇವಾಲಯವು 13.5 ಅಡಿ ಎತ್ತರದ ಗಣಪತಿ ಮೂರ್ತಿಯನ್ನು ಹೊಂದಿದೆ ಮತ್ತು ದೇವಾಲಯದ ವಿನ್ಯಾಸವನ್ನು ಎರಡು ವಿಭಿನ್ನ ಶೈಲಿಗಳಲ್ಲಿ ನಿರ್ಮಿಸಲಾಗಿದೆ. ಇದರ ಕುರಿತು ದಂತಕಥೆಗಳಿದ್ದು ಅದರ ಪ್ರಕಾರ ಈ ದೇವಾಲಯವನ್ನು ಇತಿಹಾಸ ಪ್ರಸಿದ್ಧ ಶಿಲ್ಪಿಗಳಾದ ಜಕಣಾಚಾರಿ ಮತ್ತು ಅವನ ಮಗ ಡಕಣಾಚಾರಿ ಇಬ್ಬರು ವಿನ್ಯಾಸಗೊಳಿಸಿದರು ಎಂದು ಹೇಳಲಾಗುತ್ತದೆ.
ಕುರುಡುಮಲೆಯಲ್ಲಿ ಸೋಮೇಶ್ವರ ದೇವಾಲಯವಿದ್ದು, ಅದು ಇಲ್ಲಿನ ಗಣಪತಿ ದೇವಾಲಯಕ್ಕಿಂತ ಹಳೆಯದಾಗಿದೆ. ಇದರ ನಿರ್ಮಾಣ ಕಾಲವು ನಮ್ಮನ್ನು ಚೋಳರ ಆಡಳಿತ ಕಾಲದಷ್ಟರವರೆಗು ಕೊಂಡೊಯ್ಯುತ್ತದೆ.
ಕುರುಡುಮಲೆ ಬೆಂಗಳೂರು ಅಂತರ ರಾಷ್ಟ್ರೀಯ ವಿಮಾನ ನಿಲ್ದಾಣದಿಂದ 100 ಕಿ.ಮೀ ದೂರದಲ್ಲಿದ್ದು, ರಸ್ತೆ ಮಾರ್ಗದ ಮೂಲಕ ಸುಲಭವಾಗಿ ತಲುಪಬಹುದು.
ಕೆಳಗಿನ ಲೇಖನಗಳನ್ನೂ ನೋಡಿ
ವರ್ಗ:ಕೋಲಾರ ಜಿಲ್ಲೆ ವರ್ಗ:ಕರ್ನಾಟಕದ ದೇವಸ್ಥಾನಗಳು ವರ್ಗ:ಕೋಲಾರ ಜಿಲ್ಲೆಯ ಪ್ರವಾಸಿ ತಾಣಗಳು
ಕಹೋ ನಾ... ಪ್ಯಾರ್ ಹೇ (ಚಲನಚಿತ್ರ)
ಕಹೋ ನಾ... ಪ್ಯಾರ್ ಹೇ (ಅನುವಾದ: 'ಹೇಳಿಬಿಡು ... ನೀನು ಪ್ರೀತಿಸುತ್ತಿದ್ದೀಯಾ' ) ೨೦೦೦ರ ಒಂದು ಹಿಂದಿ ಸಂಗೀತ ಪ್ರಣಯಪ್ರಧಾನ ರೋಮಾಂಚನಕಾರಿ ಚಲನಚಿತ್ರ. ಇದನ್ನು ರಾಕೇಶ್ ರೋಶನ್ ಬರೆದು ನಿರ್ದೇಶಿಸಿದ್ದಾರೆ. ಇದು ಹೃತಿಕ್‌ ರೋಷನ್‌ ಮತ್ತು ಅಮೀಶಾ ಪಟೇಲ್ ಅಭಿನಯದ ಮೊದಲ ಚಲನಚಿತ್ರವಾಗಿತ್ತು.
ಆ ವರ್ಷದಲ್ಲಿ ಅತಿ ಹೆಚ್ಚು ಹಣಗಳಿಸಿದ ''ಕಹೋ ನಾ.. ಪ್ಯಾರ್ ಹೇ'' ೨೦೦೦ನೇ ಸಾಲಿನ ಅತ್ಯಂತ ಯಶಸ್ವಿ ಬಾಲಿವುಡ್ ಚಲನಚಿತ್ರವಾಗಿತ್ತು. ಈ ಚಿತ್ರದಲ್ಲಿ ದ್ವಿಪಾತ್ರದಲ್ಲಿ ನಟಿಸಿದ್ದ ಹೃತಿಕ್ ರಾತ್ರೋರಾತ್ರಿ ಸೂಪರ್‌ಸ್ಟಾರ್ ಆದರು. ಮಾಧ್ಯಮಗಳು ಅವರ ಯಶಸ್ವಿ ಪಾದಾರ್ಪಣೆಯನ್ನು 'ಹೃತಿಕ್ ಮೇನಿಯಾ' ಎಂದು ಕರೆದರು, ಮತ್ತು ಅಂದಿನಿಂದ ಅವರು 'ಸಹಸ್ರವರ್ಷದ ಸೂಪರ್‌ಸ್ಟಾರ್' ಎಂದು ಪರಿಚಿತರಾಗಿದ್ದಾರೆ.
''ಕಹೋ ನಾ.. ಪ್ಯಾರ್ ಹೇ'' ಅತಿ ಹೆಚ್ಚು ಪ್ರಶಸ್ತಿಗಳನ್ನು—ಅಸಂಖ್ಯಾತ ಸಮಾರಂಭಗಳು ಮತ್ತು ವರ್ಗಗಳಲ್ಲಿ ಒಟ್ಟು ೯೨ ಪ್ರಶಸ್ತಿಗಳನ್ನು ಗೆದ್ದಿದ್ದಕ್ಕಾಗಿ ಗಿನ್ನೆಸ್ ದಾಖಲೆಗಳ ಪುಸ್ತಕದಲ್ಲಿ (೨೦೦೨) ಸೇರ್ಪಡೆಯಾಯಿತು. ಅದೇ ರೀತಿ ಅತಿ ಹೆಚ್ಚಿನ ಸಂಖ್ಯೆಯ ಪ್ರಶಸ್ತಿಗಳನ್ನು ಗೆದ್ದ ಬಾಲಿವುಡ್ ಚಿತ್ರವಾಗಿದ್ದಕ್ಕಾಗಿ ಲಿಮ್ಕಾ ದಾಖಲೆಗಳ ಪುಸ್ತಕದಲ್ಲಿ (೨೦೦೩) ಕೂಡ ಸೇರ್ಪಡೆಯಾಗಲಿದೆ. ನಿರ್ದೇಶಕ ಮತ್ತು ನಿರ್ಮಾಪಕರಾಗಿ, ರಾಕೇಶ್ ರೋಶನ್ ತಮ್ಮ ಮೊಟ್ಟಮೊದಲ ಫಿಲ್ಮ್‌ಫೇರ್ ಪ್ರಶಸ್ತಿಯನ್ನು ಸ್ವೀಕರಿಸಿದರು. ಅವರ ಮಗ ಒಂದೇ ಚಲನಚಿತ್ರಕ್ಕೆ ಫಿಲ್ಮ್‌ಫೇರ್ ಅತ್ಯುತ್ತಮ ಪ್ರಥಮ ಪ್ರವೇಶ ಪ್ರಶಸ್ತಿಯನ್ನು ಮತ್ತು ಫಿಲ್ಮ್‌ಫೇರ್ ಅತ್ಯುತ್ತಮ ನಟ ಪ್ರಶಸ್ತಿಯನ್ನು ಗೆದ್ದ ಏಕೈಕ ನಟ ಎನಿಸಿಕೊಂಡರು.
ಈ ಚಿತ್ರವು ೧೯೮೬ರ ಕನ್ನಡ ಚಲನಚಿತ್ರ ರಥಸಪ್ತಮಿಯಿಂದ ಸ್ಫೂರ್ತಿ ಪಡೆದಿತ್ತು.
ಕಥಾವಸ್ತು
ರೋಹಿತ್ (ಹೃತಿಕ್ ರೋಶನ್) ಮತ್ತು ಅವನ ತಮ್ಮ ಅಮಿತ್ ಅನಾಥರಾಗಿದ್ದು ತಮ್ಮ ಪ್ರೀತಿಯ ಆಂಟಿ ಮತ್ತು ಅಂಕಲ್‍ ಹಾಗೂ ಆ ಮನೆಯ ಮಾಲೀಕರಾದ ಲಿಲಿ (ಫ಼ರೀದಾ ಜಲಾಲ್) ಮತ್ತು ಆ್ಯಂಥನಿಯರೊಂದಿಗೆ (ಸತೀಶ್ ಶಾ) ಒಂದು ಬಾಡಿಗೆ ಮನೆಯಲ್ಲಿ ವಾಸಿಸುತ್ತಿರುತ್ತಾರೆ. ರೋಹಿತ್‍ಗೆ ಗಾಯಕನಾಗುವ ಆಕಾಂಕ್ಷೆಯಿದ್ದು ಮಲಿಕ್ (ದಲೀಪ್ ತಾಹಿಲ್) ನಡೆಸುವ ಒಂದು ಕಾರ್ ಶೋರೂಂನಲ್ಲಿ ಮಾರಾಟಗಾರನಾಗಿ ಕೆಲಸಮಾಡುತ್ತಿರುತ್ತಾನೆ. ಒಂದು ದಿನ, ಅವನು ಮಿ. ಸಕ್ಸೇನಾನ (ಅನುಪಮ್ ಖೇರ್) ಸುಂದರ ಮಗಳಾದ ಸೋನಿಯಾ ಸಕ್ಸೇನಾಳನ್ನು (ಅಮೀಶಾ ಪಟೇಲ್) ಭೇಟಿಯಾಗುತ್ತಾನೆ. ಸೋನಿಯಾ ಸೇರಿದಂತೆ ,ಎಲ್ಲರಿಗೂ ತಿಳಿಯದಂತೆ, ಅವಳ ಅಪ್ಪ ಮತ್ತು ಮಲಿಕ್ ಇಬ್ಬರು ಭ್ರಷ್ಟ ಪೋಲಿಸ್ ಅಧಿಕಾರಿಗಳ (ಮೋಹ್‍ನೀಶ್ ಬೆಹೆಲ್ ಮತ್ತು ಆಶೀಶ್ ವಿದ್ಯಾರ್ಥಿ) ನೆರವಿನಿಂದ ಒಂದು ಮಾದಕವಸ್ತುಗಳ ನಿಯಂತ್ರಣ ಕೂಟವನ್ನು ನಡೆಸುತ್ತಿರುತ್ತಾರೆ.
ಬೀಚ್‍ನಲ್ಲಿ ಸೋನಿಯಾಳ ಹುಟ್ಟುಹಬ್ಬದ ಪಾರ್ಟಿಯ ವೇಳೆ ರೋಹಿತ್ ಮತ್ತು ಸೋನಿಯಾ ಮತ್ತೊಮ್ಮೆ ಒಬ್ಬರನ್ನೊಬ್ಬರು ನೋಡುತ್ತಾರೆ. ರೋಹಿತ್ ಅವಳಿಗಾಗಿ ಹಾಡಿದ ಬಳಿಕ, ವಿಹಾರ ನೌಕಾಯಾನದಲ್ಲಿ ಹಾಡಲು ಅವನನ್ನು ಆಹ್ವಾನಿಸಲಾಗುತ್ತದೆ. ಆಚರಣೆಯ ವೇಳೆ, ರೋಹಿತ್ ಮತ್ತು ಸೋನಿಯಾ ಪಾನಮತ್ತರಾಗಿ ಒಂದು ಕಾಪುದೋಣಿಯಲ್ಲಿ ಬಿದ್ದು ಅದು ಹಡಗಿನಿಂದ ಬೇರೆಯಾಗುತ್ತದೆ. ರೋಹಿತ್ ಒಂದು ದ್ವೀಪಕ್ಕೆ ದೋಣಿಯನ್ನು ಸಾಗಿಸುತ್ತಾನೆ. ಅಲ್ಲಿ ಅವರು ಕೆಲವು ದಿನಗಳವರೆಗೆ ಸಿಕ್ಕಿಬೀಳುತ್ತಾರೆ. ಈ ಸಮಯದಲ್ಲಿ ಅವರು ಒಬ್ಬರನ್ನೊಬ್ಬರು ಪ್ರೀತಿಸತೊಡಗುತ್ತಾರೆ. ಸಕ್ಸೇನಾ ಅವರನ್ನು ಪಾರುಮಾಡುತ್ತಾನೆ. ಆದರೆ ತಮ್ಮ ವರ್ಗ ವ್ಯತ್ಯಾಸಗಳ ಕಾರಣ ಅವರ ಪ್ರೀತಿಯನ್ನು ಒಪ್ಪುವುದಿಲ್ಲ. ತನ್ನ ಉದ್ದೇಶಗಳು ಮರ್ಯಾದೆಯಿಂದ ಕೂಡಿವೆ ಎಂದು ರೋಹಿತ್ ಸಕ್ಸೇನಾಗೆ ಮನವರಿಕೆ ಮಾಡಿಕೊಟ್ಟಾಗ ಸಕ್ಸೇನಾ ಒಪ್ಪಿಕೊಂಡು ರೋಹಿತ್ ಯಶಸ್ವಿಯಾಗಬಲ್ಲನಾದರೆ, ಸೋನಿಯಾಳನ್ನು ಮದುವೆ ಮಾಡಿಕೊಳ್ಳಲು ಬಿಡುವುದಾಗಿ ಹೇಳುತ್ತಾನೆ. ತನ್ನನ್ನು ತಾನು ಸಾಬೀತುಪಡಿಸಲು ದೃಢಸಂಕಲ್ಪ ಮಾಡಿ, ರೋಹಿತ್ ಮತ್ತು ಅವನ ಸ್ನೇಹಿತರು ಅವನಿಗಾಗಿ ಒಂದು ದಾಖಲೆ ವ್ಯವಹಾರವನ್ನು ತಂದುಕೊಡಲು ಪ್ರಯತ್ನಿಸುತ್ತಾರೆ. ಅಂತಿಮವಾಗಿ ರೋಹಿತ್ ಒಬ್ಬ ಸ್ಥಳೀಯವಾಗಿ ಸುಪರಿಚಿತವಾದ ಕಲಾವಿದನಾಗುತ್ತಾನೆ ಮತ್ತು ಸಂಗೀತ ಕೂಟವನ್ನು ನಡೆಸಿಕೊಡಲು ತಯಾರಾಗುತ್ತಾನೆ.
ಕಾರ್ಯಕ್ರಮದ ದಿನದಂದು, ಅವರ ಮಾದಕ ವಸ್ತುಗಳ ವ್ಯವಹಾರಗಳ ಬಗ್ಗೆ ತಿಳಿದಿದ್ದ ಆಯುಕ್ತನನ್ನು ಭ್ರಷ್ಟ ಪೋಲಿಸಿನವರು ಮತ್ತು ಮಲಿಕ್ ಗುಂಡಿಕ್ಕಿ ಸಾಯಿಸುವುದನ್ನು ರೋಹಿತ್ ನೋಡುತ್ತಾನೆ. ಅವರು ಅವನ ಇರುವಿಕೆಯನ್ನು ಪತ್ತೆಹಚ್ಚಿ ಅವನಿಗೆ ಗುಂಡು ಹೊಡೆದು ಅವನನ್ನು ಗಾಯಗೊಳಿಸುತ್ತಾರೆ ಮತ್ತು ಒಂದು ಸೇತುವೆಯ ಮೇಲೆ ಹಿಂಬಾಲಿಸುತ್ತಾರೆ. ಅವರು ಅವನ ಸೈಕಲ್‍ನ್ನು ರಸ್ತೆಯಿಂದ ಉರುಳಿಸಿದ ಕಾರಣ ಅವನು ನದಿಯೊಳಗೆ ಬೀಳುತ್ತಾನೆ. ಈಜಲು ಬಾರದ ರೋಹಿತ್ ಮುಳುಗುತ್ತಾನೆ. ಈ ಸುದ್ದಿಯಿಂದ ಆಘಾತಗೊಂಡ ಅಮಿತ್ ಮೂಕನಾಗುತ್ತಾನೆ ಮತ್ತು ಬಹಳ ದುಃಖಿತಳಾದ ಸೋನಿಯಾ ಖಿನ್ನತೆಗೊಳಗಾಗುತ್ತಾಳೆ.
ಅವಳಿಗೆ ಅವಳ ಖಿನ್ನತೆಯನ್ನು ಹೋಗಲಾಡಿಸಲು ನೆರವಾಗಲು ಮಿ. ಸಕ್ಸೇನಾ ಸೋನಿಯಾಳನ್ನು ಅವಳ ಸೋದರನ ಬಳಿ ನ್ಯೂ ಜೀಲ್ಯಾಂಡ್‍ಗೆ ಕಳಿಸುತ್ತಾನೆ. ಅಲ್ಲಿ ಸೋನಿಯಾ ತನ್ನ ಸೋದರಸಂಬಂಧಿ ನೀತಾಳ (ತನಾಜ಼್ ಕುರಿಮ್) ಗೆಳೆಯ ರಾಜ್ ಚೋಪ್ರಾಳನ್ನು (ಹೃತಿಕ್ ರೋಶನ್) ಭೇಟಿಯಾಗುತ್ತಾಳೆ. ಅವಳಿಗೆ ತೀವ್ರ ಆಘಾತವಾಗುವಂತೆ ಅವನು ಎದ್ದುಕಾಣುವಂತೆ ರೋಹಿತ್‍ನನ್ನು ಹೋಲುತ್ತಾನೆ, ಆದರೆ ಅವರ ವ್ಯಕ್ತಿತ್ವಗಳು ಸ್ವಲ್ಪ ಬೇರೆಯಾಗಿರುತ್ತವೆ. ರಾಜ್ ಸೋನಿಯಾಳನ್ನು ಪ್ರೀತಿಸತೊಡಗುತ್ತಾನೆ. ಆದರೆ ಅವಳು ಅವನನ್ನು ತಪ್ಪಿಸುತ್ತಾಳೆ, ಏಕೆಂದರೆ ರೋಹಿತ್‍ನೊಂದಿಗೆ ಅವನ ಹೋಲಿಕಿಯು ಅವಳಿಗೆ ನೋವು ಮಾಡುತ್ತಿರುತ್ತದೆ. ಅವಳ ಕಥೆಯನ್ನು ತಿಳಿದು, ರಾಜ್ ಅವಳ ಜತೆಗೂಡಿ ಭಾರತಕ್ಕೆ ಬಂದು ಬದುಕಲು ಮುಂದುವರಿಸಲು ಭರವಸೆ ಕೊಡುತ್ತಾನೆ. ಆದರೆ ಅವಳು ಅವನನ್ನು ಪ್ರೀತಿಸುವುದಿಲ್ಲದ್ದರಿಂದ ಅವಳನ್ನು ಹೋಗಲು ಬಿಡಲು ನಿರ್ಧರಿಸುತ್ತಾನೆ. ಆದರೆ ವಿಮಾನ ನಿಲ್ದಾಣದಲ್ಲಿ, ಭ್ರಷ್ಟ ಅಧಿಕಾರಿಗಳಲ್ಲೊಬ್ಬನ್ನು ಅವರನ್ನು ನೋಡಿ ರಾಜ್ ಮೇಲೆ ಗುಂಡು ಹಾರಿಸುತ್ತಾನೆ. ರಾಜ್ ಮತ್ತು ಸೋನಿಯಾ ತಪ್ಪಿಸಿಕೊಂಡ ಮೇಲೆ, ಯಾರೋ ತನ್ನನ್ನು ರೋಹಿತ್ ಎಂದು ತಪ್ಪು ತಿಳಿಯುತ್ತಿದ್ದಾರೆಂದು ರಾಜ್‍ಗೆ ಅರಿವಾಗುತ್ತದೆ. ರೋಹಿತ್‍ನ ಕೊಲೆಯಾಗಿದೆಯೆಂದು ಇಬ್ಬರಿಗೂ ಅರಿವಾಗುತ್ತದೆ.
ರಾಜ್‍ನನ್ನು ರೋಹಿತ್‍ನ ಕುಟುಂಬ ಮತ್ತು ಗೆಳೆಯರು ಸ್ವಾಗತಿಸುತ್ತಾರೆ. ಅವನ ಇರುವಿಕೆಯು ಅಮಿತ್‍ನನ್ನು ಅವನ ಚಿಪ್ಪಿನಿಂದ ಹೊರತರುತ್ತದೆ. ಅಮಿತ್ ರೋಹಿತ್‍ನ ಕೊಲೆಯನ್ನು ಮತ್ತು ಅಪರಾಧಿಗಳನ್ನು ನೋಡಿದ್ದಾನೆಂದು ರಾಜ್‍ಗೆ ಗೊತ್ತಾಗುತ್ತದೆ. ಆ ತಂಡವು ಹಂತಕರನ್ನು ಪ್ರಕಟಪಡಿಸಲು ಒಂದು ಬಲೆಯನ್ನು ಒಡ್ಡಲು ನಿರ್ಧರಿಸುತ್ತದೆ. ಅವರನ್ನು ಸೆಳೆಯಲು ರಾಜ್ ರೋಹಿತ್ ಆಗಿ ನಡೆದುಕೊಳ್ಳುತ್ತಾನೆ. ಇದನ್ನೆಲ್ಲ ಏಕೆ ಮಾಡುತ್ತಿದ್ದಾನೆಂದು ಸೋನಿಯಾ ಕೇಳಿದಾಗ, ತಾನು ಅವಳನ್ನು ಪ್ರೀತಿಸುತ್ತಿದ್ದೇನೆಂದು ರಾಜ್ ಹೇಳಿಕೊಳ್ಳುತ್ತಾನೆ. "ರೋಹಿತ್" ಬದುಕಿದ್ದಾನೆಂದು ತಿಳಿದ ಮೇಲೆ ಮಲಿಕ್, ಸಕ್ಸೇನಾ ಮತ್ತು ಅಧಿಕಾರಿಗಳು ಗಾಬರಿಯಾಗುತ್ತಾರೆ. ರಾಜ್ ರೋಹಿತ್‍ನ ಗೌರವಾರ್ಥವಾಗಿ ಒಂದು ಸಂಗೀತ ಕೂಟ ನಡೆಸುತ್ತಾನೆ. ಹಂತಕರು ಅಲ್ಲಿ ಬರುವರೆಂದು ಅವನಿಗೆ ಗೊತ್ತಿರುತ್ತದೆ. ಅಮಿತ್‍ನಿಂದ ತಿಳಿದುಕೊಂಡ ಗುಂಡು ಹೊಡೆತದ ವಿವರಗಳನ್ನು ಜನಸಮೂಹಕ್ಕೆ ಬಹಿರಂಗಗೊಳಿಸುತ್ತಾನೆ. ರೋಹಿತ್‍ನನ್ನು ಸಾಯಿಸಿದ ಜನರ ಹೆಸರುಗಳನ್ನು ಬಹಿರಂಗಪಡಿಸುವ ಮೊದಲು, ಅಧಿಕಾರಿಗಳಲ್ಲೊಬ್ಬ ಅವನಿಗೆ ಗುಂಡು ಹೊಡೆಯುತ್ತಾನೆ. ಗುಂಡು ನಿರೋಧಕ ನಡುವಂಗಿ ಧರಿಸಿದ್ದರಿಂದ ರಾಜ್ ಉಳಿದುಕೊಳ್ಳುತ್ತಾನೆ.
ತಾವು ರೋಹಿತ್ ಎಂದು ನಂಬಿದವನನ್ನು ಹಿಡಿಯಲು ಅಧಿಕಾರಿಗಳು ಸೋನಿಯಾಳನ್ನು ಅಪಹರಿಸುತ್ತಾರೆ. ರೋಹಿತ್‍ನ ಹಂತಕರನ್ನು ಕಂಡುಹಿಡಿದ ಮೇಲೆ, ಅವರನ್ನು ಸಾಯಿಸುವಂತೆ ಸೋನಿಯಾ ಒದರಿ ಹೇಳುತ್ತಾಳೆ. ರಾಜ್ ಹಾಗೆಯೇ ಮಾಡುತ್ತಾನೆ. ಮಲಿಕ್ ಆಗಮಿಸಿ ಇನ್ನೇನು ಕೊಲೆಯಲ್ಲಿ ಸಕ್ಸೇನಾ ಒಳಗೊಂಡಿರುವ ಬಗ್ಗೆ ಹೇಳಬೇಕೆನ್ನುವಷ್ಟರಲ್ಲಿ ಸಕ್ಸೇನಾ ಅವನನ್ನು ಗುಂಡಿಕ್ಕಿ ಸಾಯಿಸುತ್ತಾನೆ. ರೋಹಿತ್‍ನ ಹಂತಕರಲ್ಲಿ ಮಲಿಕ್ ಒಬ್ಬನೆಂದು ಅಮಿತಿ ಗುರುತು ಹಿಡಿಯುತ್ತಾನೆ. ಅವನ ನೆರವಿನಿಂದ, ರೊಹಿತ್‍ನನ್ನು ಕೊಲ್ಲುವ ಮೊದಲು ಮಲಿಕ್ ಸಕ್ಸೇನಾಗೆ ಕರೆಮಾಡಿದ್ದನೆಂದು ರಾಜ್ ತಿಳಿದುಕೊಳ್ಳುತ್ತಾನೆ. ಅವನನ್ನು ಸಮೀಪಿಸಿದಾಗ, ಸಕ್ಸೇನಾ ತನ್ನ ಅಪರಾಧವನ್ನು ಸೋನಿಯಾ ಮುಂದೆ ಒಪ್ಪಿಕೊಂಡಾಗ ಅವನನ್ನು ಬಂಧಿಸಲಾಗುತ್ತದೆ.
ತಾನು ಅವನನ್ನು ಪ್ರೀತಿಸುತ್ತಿದ್ದೇನೆಂದು ಸೋನಿಯಾ ರಾಜ್‍ನಿಗೆ ಹೇಳಿ ತಾನು ಎರಡನೇ ಬಾರಿ ತನ್ನ ಪ್ರೀತಿಯನ್ನು ಕಳೆದುಕೊಳ್ಳಲು ಬಯಸುವುದಿಲ್ಲವೆಂದು ಹೇಳುತ್ತಾಳೆ. ಆ ದಂಪತಿ ಅಮಿತ್‍ನನ್ನು ತಮ್ಮೊಂದಿಗೆ ಕರೆದುಕೊಂಡು ನ್ಯೂ ಜ಼ಿಲೆಂಡ್‍ಗೆ ಹಿಂದಿರುಗಿ ಕುಟುಂಬ ಮತ್ತು ಸ್ನೇಹಿತರು ಸುತ್ತುವರಿದಾಗ ಮದುವೆಯಾಗುತ್ತದೆ.
ತಯಾರಿಕೆ
ಹೃತಿಕ್ ಜೊತೆ ನಟಿಸಲು ಮೊದಲು ಕರೀನಾ ಕಪೂರ್‌ರನ್ನು ಆಯ್ಕೆಮಾಡಲಾಗಿತ್ತು. ಆದರೆ ಪ್ರಾರಂಭದ ಕೆಲವು ದಿನಗಳ ನಂತರ ತಪ್ಪು ತಿಳುವಳಿಕೆಯ ನಂತರ ಕರೀನಾ ಚಿತ್ರದಿಂದ ಹೊರನಡೆದರು. ಆಗ ರಾಕೇಶ್ ಅಮೀಶಾ ಪಟೇಲ್‍ರನ್ನು ಚಿತ್ರದ ನಾಯಕಿಯಾಗಿ ಗೊತ್ತುಮಾಡಿದರು.
ಹಡಗಿನ ದೃಶ್ಯಗಳನ್ನು ಸ್ಟಾರ್ ಫ಼್ಲೈಯರ್ ಮೇಲೆ ಚಿತ್ರೀಕರಿಸಲಾಗಿತ್ತು. ದ್ವೀಪದ ದೃಶ್ಯಗಳನ್ನು ಥೈಲ್ಯಾಂಡ್‍ನಲ್ಲಿ ಚಿತ್ರೀಕರಿಸಲಾಗಿತ್ತು.
ವಿಮರ್ಶಾತ್ಮಕ ಪ್ರತಿಕ್ರಿಯೆ
ಹೃತಿಕ್‍ರ ನಟನೆಯನ್ನು ಬಹಳ ಪ್ರಶಂಸಿಸಲಾಯಿತು, ಮತ್ತು ಚಿತ್ರದ ಸಂಗೀತವು ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು. ಕಥಾಹಂದರವು ಚರ್ವಿತಚರ್ವಣವಾಗಿತ್ತು ಎಂದು ಬಹುತೇಕ ವಿಮರ್ಶಕರು ಗಮನಿಸಿದರು.
ಬಾಕ್ಸ್ ಆಫ಼ಿಸ್
ಭಾರತದಲ್ಲಿ, ಕಹೋ ನಾ... ಪ್ಯಾರ್ ಹೇ ೨೦೦೦ನೇ ಸಾಲಿನಲ್ಲಿ ಅತಿ ಹೆಚ್ಚು ಹಣಗಳಿಸಿದ ಬಾಲಿವುಡ್ ಚಲನಚಿತ್ರವಾಗಿತ್ತು.
ಧ್ವನಿವಾಹಿನಿ
ಚಿತ್ರದ ಸಂಗೀತವನ್ನು ರಾಜೇಶ್ ರೋಶನ್ ಸಂಯೋಜಿಸಿದ್ದರು ಮತ್ತು ಹಾಡುಗಳಿಗೆ ಸಾಹಿತ್ಯವನ್ನು ಇಬ್ರಾಹಿಂ ಅಷ್ಕ್, ಸಾವನ್ ಕುಮಾರ್ ತಕ್ ಹಾಗೂ ವಿಜಯ್ ಅಕೇಲಾ ಬರೆದಿದ್ದರು. ಬಹುತೇಕ ಹಾಡುಗಳನ್ನು ಲಕಿ ಅಲಿ, ಉದಿತ್ ನಾರಾಯಣ್ ಮತ್ತು ಅಲ್ಕಾ ಯಾಗ್ನಿಕ್. ನೃತ್ಯದ ದೃಶ್ಯಭಾಗಗಳನ್ನು ಫ಼ಾರಾ ಖಾನ್ ನಿರ್ದೇಶಿಸಿದ್ದರು.
"ಎಕ್ ಪಲ್ ಕಾ ಜೀನಾ", "ನಾ ತುಮ್ ಜಾನೊ ನ ಹಮ್", "ಚಾಂದ್ ಸಿತಾರೆ" ಹಾಡುಗಳು ಮತ್ತು ಶೀರ್ಷಿಕೆ ಗೀತೆಯಾದ "ಕಹೋ ನಾ ಪ್ಯಾರ್ ಹೇ" ಚಾರ್ಟ್‌ಬಸ್ಟರ್‌ಗಳಾಗಿದ್ದವು. ಈ ಚಿತ್ರದ ಧ್ವನಿವಾಹಿನಿ ಸಂಗ್ರಹವು ಆ ವರ್ಷದಲ್ಲಿ ಅತಿ ಹೆಚ್ಚು ಮಾರಾಟವಾದ ಬಾಲಿವುಡ್ ಧ್ವನಿವಾಹಿನಿಯಾಗಿತ್ತು.
ಹೊರಗಿನ ಕೊಂಡಿಗಳು
ವರ್ಗ:ಹಿಂದಿ-ಭಾಷೆಯ ಚಿತ್ರಗಳು
ಸರಯು
ಸರಯೂ ಭಾರತದ ಒಂದು ಪುರಾತನ ನದಿ. ಇದು ಇಂದಿನ ಉತ್ತರ ಪ್ರದೇಶದ ಗೋಗ್ರ (Gogra) ನದಿಯೇ ಎಂದು ಊಹಿಸಲಾಗಿದೆ. ಅಯೋಧ್ಯೆ ಇದರ ದಡದಲ್ಲಿದೆ. ರಾಮಾಯಣದ ಶ್ರೀರಾಮ ರಾಜ್ಯವಾಳಿದ್ದು ಇದೇ ಸರಯೂತೀರದ ಅಯೋಧ್ಯೆಯಲ್ಲಿ. ಇದು ಹಿಮಾಲಯ ಪರ್ವತದ ಒಂದು ಸರೋವರದಲ್ಲಿ ಹುಟ್ಟಿ, ಪ್ರವಹಿಸುವುದರಿಂದ ಇದಕ್ಕೆ ಸರಯೂ ಎಂಬ ಹೆಸರು ಬಂದಿದೆ. ಶ್ರೀರಾಮ ತನ್ನ ಅವತಾರವನ್ನು ಸಮಾಪ್ತಿಗೊಳಿಸುವಾಗ, ತನ್ನ ಪರಿವಾರದೊಂದಿಗೆ ಸರಯೂ ನದಿಯಲ್ಲಿ ಮುಳುಗಿದನೆಂಬ ವಿವರಣೆ ಉತ್ತರ ರಾಮಾಯಣದಲ್ಲಿ ಬರುತ್ತದೆ.
ವರ್ಗ:ಭಾರತದ ನದಿಗಳು
ಎಚ್.ಎಂ ಕುಮಾರ ಸ್ವಾಮಿ
ಕೃತಿಗಳು
ಬಂಕಪುರದ ಬಯಲಾಟ(ಅನುವಾದಿತ ಕೃತಿ ), ಗ್ರಾಮ ಸೇತುವೆ, ಖಾಲಿ ಬಾಟಲಿಗಳು(ಕಿರು ನಾಟಕ) ಬಯಲು(ನಾಟಕ), ಪಿರಮಿಡ್ಡ್(ಹಿಂದಿ ಕಥೆಗಳಅನುವಾದ), ವಿಚಿತ್ರೇಶ್ವರನ ಜಾತ್ರೆ, ರಾಷ್ಟ್ರ ಕವಿ ಗೋವಿಂದ ಪೈ ವ್ಯಕ್ತಿತ್ವ ಔರ್ ಕೃತಿತ್ವ(ಹಿಂದಿ ಕೃತಿ) ಭಾರತೇಂದುರವರ ಮೂರು ನಾಟಕಗಳು(ಅನುವಾದಿತ), ಕರಾವಳರಂಗ ಭೂಮಿ, ಮಾಯಮೃಗ, ತಥಾ ಅನ್ಯ ಕಥಾ ನೀಯಾಂ, ಮುಂತಾದವು. ಇವರ ಎಂಟು ನಾಟಕಗಳು ರಾಷ್ಟ್ರೀಯ ಆಕಾಶವಾಣಿಯಲ್ಲಿ ಪ್ರಸಾರಗೊಂಡಿವೆ. ನಿಲ್ದಾಣ, ಹಿನ್ನೀರು ರೇಡಿಯೊದಲ್ಲಿ ಪ್ರಸಾರವಾಗಿವೆ. ಹಿಂದಿಯ ವಿವಿಧ ಪತ್ರಿಕೆಗಳಲ್ಲಿ ಡಾ. ಸ್ವಾಮಿಯವರ ಲೇಖನಗಳು ಪ್ರಕಟಗೊಂಡಿವೆ. ಅಧ್ಯಾಪನ ವೃತ್ತಿಯೊಡನೆ ರಂಗ ಭೂಮಿ ಕಲಾವಿಧರಾಗಿ ದುಡಿದಿರುವ ಡಾ.ಸ್ವಾಮಿಯವರು ಅಭಿನಯ (1980) ರಂಗ ಕಲಾವಿರಂಗ ಕಲಾವಿದರ ತಂಡದ ಸ್ಥಾಪಕ ಸದಸ್ಯರಾಗಿ ಹೊಸ ನಾಟಕಗಳನ್ನು ಸುಳ್ಯಕ್ಕೆ ಪರಿಚಯಿಸಿದ್ದಾರೆ. ದೃಶ್ಯ, ನಾಳೆ ಯಾರಿಗೂ ಇಲ್ಲ, ಮಧುಮಕ್ಕಿ, ಸ್ಪರ್ಶ, ಕಲ್ಯಾಣ ಸ್ವಾಮಿ , ಶ್ರೀ ಕೃಷ್ಣ ದೇವರಾಯ, ನಾಟಕಗಳನ್ನು ಪ್ರದರ್ಶಿಸಿ ತಾಲೂಕು ಮಟ್ಟ, ಜಿಲ್ಲಾ ಮಟ್ಟ, ರಾಜ್ಯ ಮಟ್ಟ ಮತ್ತು ವಿವಿ ಮಟ್ಟದಲ್ಲಿ ಪ್ರಸಸ್ತಿಗಳನ್ನು ಗಳಿಸಿರುತ್ತಾರೆ.
ಸಾಧನೆ
1980-83 ರ ವರೆಗೆ ರೋಟರ್ಯಕ್ಟ್ ಸಂಸ್ಥೆಯ ಸದಸ್ಯರಾಗಿ ನಂತರ ಕಾರ್ಯದರ್ಶಿಯಾಗಿ ಕಾರ್ಯನಿರ್ವಹಿಸಿದ್ದಾರೆ. ಮಂಗಳೂರು ವಿವಿಯ ಹಿಂದಿ ಉಪನ್ಯಾಸಕರ ಸಂಘದ ಅಧ್ಯಕ್ಷರಾಗಿ ,ಸ್ವಂತಿಕಸಾಹಿತ್ಯ ಬಳಗದ ಕಾರ್ಯದರ್ಶಿಯಾಗಿ, ಅಧ್ಯಕ್ಷರಾಗಿ, ಸುಳ್ಯ ತಾಲೂಕು ಪರಿಸರ ಒಕ್ಕೂಟದ ಅಧ್ಯಕ್ಷರಾಗಿ, ಸುಳ್ಯತಾಲೂಕು ಪತ್ರಕರ್ತರ ಸಂಘದ ಅಧ್ಯಕ್ಷರಾಗಿ ಪ್ರಜಾವಾಣಿ ದಿನ ಪತ್ರಿಕೆಗೆ ಹವ್ಯಾಸಿ ವರದಿಗಾರಾಗಿ 12 ವರ್ಷ ನಿರಂತರ ಸೇವೆ ಗೈದಿದ್ದಾರೆ. ಹೀಗೆ ಹಲವಾರು ಕ್ಷೇತ್ರಗಳಲ್ಲಿ ತಮ್ಮನ್ನು ತಾವು ತೊಡಗಿಸಿಗೊಂಡಿದ್ದಾರ
ಪ್ರಶಸ್ತಿಗಳು
ನಾಳೆ ಯಾರಿಗೂ ಇಲ್ಲ ನಾಟಕ ನಿರ್ದೇಶನಕ್ಕಾಗಿ ತಾಲೂಕು ಜಿಲ್ಲಾ ಮಟ್ಟದ ಪ್ರಶಸ್ತಿಗಳು, ಅಲೆಮಾರಿಗಳು ನಾಟಕ ನಿರ್ದೇಶನಕ್ಕಾಗಿ ವಿ.ವಿ.ಮಟ್ಟದ ದ್ವೀತಿಯ ಪ್ರಶಸ್ತಿ, ಶಾಂತಿ ಗ್ರಾಮ ನಾಟಕ ನಿರ್ದೇಶನಕ್ಕಾಗಿ ಕೊಪ್ಪಿಕಾರ್ ಪ್ರಶಂಸೆ ಪತ್ರ [1986],ಮಧುಮಕ್ಕಿ’ ನಾಟಕ ನಿರ್ದೇಶನಕ್ಕಾಗಿ ರಾಜ್ಯಮಟ್ಟದ ತ್ರತೀಯ ಪ್ರಶಸ್ತಿ , ಕರ್ನಾಟಕ ಸಂಘ ಸ್ಥಾಪಿಸಿದ ಪರಿಸರ ಪ್ರಶಸ್ತಿ ಆಯ್ಕೆ ಸಮಿತಿಯ ಸದಸ್ಯರಾಗಿ ಸೇವೆಮಾಡಿದ್ದಾರೆ. ಇವರು ಅನೇಕ ವಿಚಾರ ಸಂಕಿರಣಗಳಲ್ಲೂ ಭಾಗಿಯಗಿದ್ದಾರೆ. ಕಾಸರಗೋಡು, ಕೊಚ್ಚಿನ್, ಅಸ್ಸಾಂ, ಬಳ್ಳಾರಿ, ಬೆಂಗಳೂರು, ಹಿಮಾಚಲ ಪ್ರದೇಶ, ಮುಂಬಯಿ ಹಾಗೂ ನೇಪಾಳದಲ್ಲಿ ನಡೆದ ಅಂತರರಾಷ್ಟ್ರೀಯ ಅನುವಾದ ಸಾಹಿತ್ಯ ಸಮ್ಮೇಳನದಲ್ಲಿ ಕರ್ನಾಟಕವನ್ನು ಪ್ರತಿನಿಧಿಸಿದ್ದಾರೆ. ಇವರು 18ನೇ ಸುಳ್ಯ ತಾಲೂಕು ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ ವಹಿಸಿಕೊಂಡಿದ್ದರು. ಹಿಂದಿ ಮತ್ತು ಕನ್ನಡದ ಸಮರ್ಥಸಂವಹನಕಾರರಾಗಿ ನಿರಂತರ ದುಡಿದ ಡಾ. ಕುಮಾರ ಸ್ವಾಮಿ ಕನ್ನಡ ಸಾಹಿತ್ಯವನ್ನು ಶ್ರೀಮಂತಗೊಳಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ಲೇಖಕರು
ನರಸಿಂಹ ತೀರ್ಥ
ನರಸಿಂಹ ತೀರ್ಥ ಕೋಲಾರ ಜಿಲ್ಲೆಯ ಮುಳಬಾಗಿಲಿನಿಂದ ಸುಮಾರು ೨ ಕಿ.ಮೀ ದೂರದಲ್ಲಿ ರಾಷ್ಟ್ರೀಯ ಹೆದ್ದಾರಿ - ೪ ದ ಬದಿಯಲ್ಲಿರುವ ಒಂದು ಮುಖ್ಯ ಪ್ರವಾಸೀ ತಾಣ. ಇಲ್ಲಿ ಶ್ರೀಪಾದರಾಜರು ಐಕ್ಯವಾದ ಬೃಂದಾವನವಿದೆ. ನರಸಿಂಹ ತೀರ್ಥ ಅಲ್ಲಿರುವ ಪುಷ್ಕರಿಣಿಯ ಹೆಸರು. ಈ ಪುಷ್ಕರಿಣಿಯಲ್ಲಿ ನೀರು ಸದಾಕಾಲ ಇದ್ದೇ ಇರುತ್ತದಂತೆ. ಶ್ರೀಪಾದರಾಜರು ವಾಸ ಮಾಡಿದ ಸ್ಥಳವಾದ ಈ‌ ಮಠ, ಯೋಗನರಸಿಂಹನ ದೇವಸ್ಥಾನ, ಮಧ್ವ ಮೂರ್ತಿಯಿರುವ ಗುಡಿ, ಹಾಗೂ ಆಂಜನೇಯನ ದೇವಸ್ಥಾನಗಳನ್ನೂ ಒಳಗೊಂಡಿದೆ.
ವರ್ಗ:ಕೋಲಾರ ಜಿಲ್ಲೆ ವರ್ಗ:ಪ್ರವಾಸೋದ್ಯಮ ವರ್ಗ:ಹಿಂದೂ ಧರ್ಮ ವರ್ಗ:ದಾಸ ಸಾಹಿತ್ಯ ವರ್ಗ:ಮುಳುಬಾಗಿಲು ತಾಲೂಕಿನ ಪ್ರವಾಸಿ ತಾಣಗಳು
ಶ್ರೀ ದುರ್ಗಾಪರಮೇಶ್ವರೀ ದೇವಸ್ಥಾಸ ಮರಕತ
ಪೀಠಿಕೆ
ಸುಳ್ಯ ತಾಲೂಕಿನ ಪ್ರಸಿದ್ಧ ದೇವಾಲಯಗಳಲ್ಲೊಂದು.ಕುಕ್ಕೆ ಸುಬ್ರಹ್ಣಣ್ಯದಿಂದ ಸುಮಾರು ೧೦ ಕಿ.ಮೀ. ದೂರದಲ್ಲಿ ಈ ದೇವಾಸ್ಥಾನವಿದೆ. ಕುಕ್ಕೆ ಸುಬ್ರಹ್ಣಣ್ಯದಿಂದ ಗುತ್ತಿಗಾರು ಮಾರ್ಗವಾಗಿ ಸುಳ್ಯಕ್ಕೆ ಪ್ರಯಾಣಿಸುವಾಗ ಮರಕತ ಎಂಬಲ್ಲಿ ಶ್ರೀ ದುರ್ಗಾಪರಮೇಶ್ವರೀ ದೇವಾಸ್ಥಾನವನ್ನು ನಾವು ಕಾಣಬಹುದು. ಇಲ್ಲಿ ಕಲ್ಲಾಜೆ ಹೊಳೆಯು ಹರಿಯುತ್ತಿದ್ದು, ಇದರಲ್ಲಿ ತೀರ್ಥ ಸದೃಶವಾದ ಗಯವೊಂದಿದೆ. ಅಲ್ಲದೇ ದೇವರಮೀನುಗಳೆಂದು ಕರೆಯಲ್ಪಡುವ ಮೀನುಗಳು ಇಲ್ಲಿವೆ.
ದೇವಾಲಯದ ಪುರಾತನ ಇತಿಹಾಸ
ಸುಳ್ಯ ತಾಲೂಕಿನ ಪರಿಧಿಯೊಳಗೆ ಬಾಳುಗೋಡು ಎಂಬ ಪುಟ್ಟ ಹಳ್ಳಿಯೊಂದಿದೆ.ಅಲ್ಲಿನ ರತ್ನಪುರ ಎಂಬಲ್ಲಿ ಪ್ರಾಚೀನ ಇತಿಹಾಸದ ಪ್ರಕಾರ ನವದುರ್ಗೆಗಳಲ್ಲೊಬ್ಬಲಾದ ಶ್ರೀ ದುರ್ಗಾಪರಮೇಶ್ವರೀ ದೇವಿಯು ನೆಲೆಸಿದಳೆಂದೂ ಪ್ರತೀತಿ.ನಂತರ ತನ್ನ ಮೂಲನೆಲೆಯನ್ನು ಪರಿತ್ಯಜಿಸಿ ಮರಕತ ಎಂಬಲ್ಲಿಗೆ ಬಂದು ನೆಲೆಸಿದಳು.ಅಲ್ಲೇ ತಪ್ಪಸ್ಸನ್ನಾಚರಿಸುತ್ತಿದ್ದ ಮಾರ್ಕಾಂಡೇಯ ಮುನಿಯೋರ್ವನಿಗೆ ಪ್ರತ್ಯಕ್ಷಗೊಂಡಳು. ಈತ ವಿಷ್ಣುಸಾನಿಧ್ಯದೊಂದಿಗೆ ಶ್ರೀ ದೇವಿಯನ್ನು ಪ್ರತಿಷ್ಠಾಪಿಸಿದನೆಂದು ಪ್ರತೀತಿ.
ಮರಕತ ಹೆಸರಿನ ವಿಶೇಷತೆ
ಇ ಪ್ರದೇಶದಲ್ಲಿ ರತ್ನಗಳಲ್ಲೊಂದಾದ ಮರಕತ ಕಲ್ಲು ಕಂಡುಬರುವುದರಿಂದ ಈ ಪ್ರದೇಶವು ಮರಕತ ಎಂಬ ಹೆಸರಿನಿಂದ ಕರೆಸ್ಪಡುತ್ತದೆ.
ಇಲ್ಲಿನ ವಿಶೇಷತೆ
ಇಲ್ಲಿನ ಗಯದಲ್ಲಿ ತೀರ್ಥಸ್ಥಾನ ಮಾಡಿ ಶ್ರೀ ದೇವಿಯಲ್ಲಿ ವಿಶ್ಏಷವಾಗಿ ಪ್ರಾರ್ಥಿಸಿಕೊಂಡರೆ ವಿವಾಹ ಸಿದ್ಧಿ, ಸಂತಾನ ಪ್ರಾಪ್ತಿ, ಉದ್ಯೋಗ ಪ್ರಾಪ್ರಿ,ರೋಗ ನಿವಾರಣೆ ಹೀಗೆ ಇಷ್ಟಾರ್ಥ ಸಿದ್ಧಿ ಫಲಿಸುವುದು.ಹಿಂದಿನ ಕಾಲದಲ್ಲಿ ವಿವಾಹ ಸಂಬಂಧ ಇಲ್ಲಿ ಪ್ರಾರ್ಥಿಸಿಕೊಂಡು ಗಯದ ದಡದಲ್ಲಿ ಹರಿವಾಣವನ್ನು ಇಟ್ಟರೆ ಮರುದಿನ ವಿವಾಹಕ್ಕೆ ಅಗತ್ಯವಾದ ಆಭರಣಗಳು ಲಭಿಸುತ್ತಿದ್ದವಂತೆ. ಈ ದೇವಾಲಯವು ಕುಕ್ಕೆಗೆ ಪಶ್ಚಿಮಾಭಿಮುಖವಾಗಿ ಕಟ್ಟಲಾಗಿದ್ದು, ಹಿಂದೆ ಲೋಕಕಂಟಕನಾದ ತಾರಕಾಸುರನ ವಧೆಗೋಸ್ಕರ ಸುಬ್ರಹ್ಣಣ್ಯ ಸ್ವಾಮಿಯ ಬೆಂಬಲಕ್ಕಾಗಿ ಅವತರಿಸಿದ ಆದಿಮಾತೆಯ ಎಂಟನೆಯ ಅವತಾರವಾಗಿಯು ಈಕೆಯನ್ನು ಆರಾಧಿಸಲಾಗುತ್ತದೆ. ಅಲ್ಲದೇ ಅಷ್ಟಬಾಹುಗಳಿಂದ ಸಿಂಹವಾಹಿನಿಯಾಗಿ ಪ್ರಸನ್ನಳಾಗಿರುವ ಶ್ರೀ ದೇವಿಯನ್ನು ಕಾತ್ಯಾಯಿನಿಯಾಗಿಯು, ಸಿದ್ಧಿದಾತ್ರಿಯಾಗಿಯೂ ಆರಾಧಿಸಲಾಗುತ್ತದೆ.ವಿಶೇಷವಾಗಿ ರಂಗಪೂಜೆ,ದುರ್ಗಾಪೂಜೆ,ಹೀಗೆ ಅನೇಕ ಪೂಜೆಗಳು ನಡೆಯುತ್ತದೆ. ಮಂಗಳವಾರ,ಶುಕ್ರವಾರ ಸೇರಿದಂತೆ ಇನ್ನಿತರ ವಿಶೇಸ ದಿನಗಳಲ್ಲಿ ಅನ್ನ ಸಂತರ್ಪಣೆಯು ನಡೆಯುತ್ತದೆ.
ಮಮ್ಮಿಗಳು
ಮಮ್ಮಿಗಳು - ಹಲವಾರು ವರ್ಷಗಳ ಕಾಲ ಕ್ಷಯಿಸದಂತೆ ಸಂರಕ್ಷಿಸಿಡಲ್ಪಟ್ಟ ಮನುಷ್ಯ ಅಥವಾ ಪ್ರಾಣಿಯ ದೇಹಗಳು. ಯಾವುದೇ ಮನುಷ್ಯ ಅಥವಾ ಪ್ರಾಣಿಯು ಸಾವನ್ನಪ್ಪಿದ ನಂತರ ಅದರ ದೇಹವು ಕೊಳೆಯಲಾರಂಭಿಸುತ್ತದೆ ಮತ್ತು ಕೆಲವೇ ದಿನಗಳಲ್ಲಿ ದೇಹವು ಸಂಪೂರ್ಣವಾಗಿ ಮಣ್ಣಿಗೆ ಸೇರಲ್ಪಡುತ್ತದೆ. ಆದರೆ, ಮೃತ ದೇಹಗಳನ್ನು ಈ ರೀತಿಯಾಗಿ ನಶಿಸಿಹೋಗಲು ಬಿಡದೆ, ಹಲವು ವರ್ಷಗಳ ಕಾಲ ಅವು ಕ್ಷಯಿಸಿ ಹೋಗದಂತೆ ಸಂರಕ್ಷಿಸಿಡುವ ವಿಶಿಷ್ಟ ಪದ್ಧತಿಯನ್ನು ಪ್ರಾಚೀನ ಈಜಿಫ್ಟ್ ಹಾಗೂ ಇತರ ಕೆಲವು ದೇಶಗಳ ಜನರು ರೂಢಿಸಿ ಕೊಂಡಿದ್ದರು ಎಂದು ಇತಿಹಾಸ ತಜ್ಞರು ಅಭಿಪ್ರಾಯ ಪಡುತ್ತಾರೆ. ಸಾವಿರಾರು ವರ್ಷಗಳಷ್ಟು ಹಳೆಯದಾದ ಮೃತ ವ್ಯಕ್ತಿಗಳ ದೇಹಗಳು ಮಮ್ಮಿಗಳ ರೂಪದಲ್ಲಿ ಇಂದಿಗೂ ಕಾಣಸಿಗುತ್ತವೆ. ಬಹುಪಾಲು ಮಮ್ಮಿಗಳು ಈಜಿಫ್ಟ್ ದೇಶದ 'ಪಿರಮಿಡ್ಡುಗಳಲ್ಲಿ ಕಂಡುಬಂದಿವೆ. ಈಜಿಫ್ಟ್‌ನ ಜೊತೆಗೆ, ಅಮೇರಿಕಾ, ಚೀನಾ ದೇಶಗಳಲ್ಲೂ ಮಮ್ಮಿಗಳು ಸಿಕ್ಕಿದ ಉದಾಹರಣೆಗಳಿವೆ.
ಮಮ್ಮಿಗಳನ್ನು ಮಾಡಲು ಕಾರಣ
ಚರಿತ್ರಕಾರರ ಪ್ರಕಾರ ಪ್ರಾಚೀನ ಈಜಿಫ್ಟಿನ ಜನತೆ ಸಾವಿನ ನಂತರವೂ ಒಂದು ಜೀವನವಿರುತ್ತದೆ (Life After Death) ಎಂಬುದಾಗಿ ನಂಬಿದ್ದರು. ಹೀಗಾಗಿ ಮೃತ ವ್ಯಕ್ತಿಯನ್ನು ಆತನ ಮರಣಾ ನಂತರದ ಜಗತ್ತಿಗೆ ಸುರಕ್ಷಿತವಾಗಿ ತಲುಪಿಸಬೇಕು ಎಂಬ ಉದ್ದೇಶದಿಂದ ಮೃತ ದೇಹಗಳನ್ನು ಮಮ್ಮಿಗಳ ರೂಪದಲ್ಲಿ ಸಂರಕ್ಷಿಸಿಡುತ್ತಿದ್ದರು ಎಂದು ತಿಳಿಯಲಾಗಿದೆ.
ಮಮ್ಮಿಗಳನ್ನು ತಯಾರಿಸುತ್ತಿದ್ದ ರೀತಿ
ಮಮ್ಮಿಗಳ ತಯಾರಿಕೆ ತುಂಬ ಖರ್ಚಿನದ್ದಾಗಿರುವುದರಿಂದ ಎಲ್ಲ ಜನ ಸಾಮಾನ್ಯರಿಗೂ ಇದನ್ನು ಮಾಡಲು ಸಾಧ್ಯವಾಗುತ್ತಿರಲಿಲ್ಲ. ಹಾಗಾಗಿ, ಫೆರೆಯೋ ಗಳೆಂದು ಕರೆಯುವ ಪ್ರಾಚೀನ ಈಜಿಫ್ಟಿನ ರಾಜರನ್ನು ಈ ರೀತಿ ಮಮ್ಮಿಗಳನ್ನಾಗಿ ಸಂರಕ್ಷಿಸಿಡುತ್ತಿದ್ದರು ಎಂದು ನಂಬಲಾಗಿದೆ. ಮನುಷ್ಯರ ಜೊತೆಗೆ ಕೆಲವೊಂದು ಪ್ರಾಣಿಗಳನ್ನು ಸಹಾ ಮಮ್ಮಿಗಳ ರೂಪದಲ್ಲಿ ರಕ್ಷಿಸಿಟ್ಟ ಉದಾಹರಣೆಗಳಿವೆ.
ಮಮ್ಮಿಗಳ ಅಧ್ಯಯನ
ಮಮ್ಮಿಗಳ ಕುರಿತಾದ ಅಧ್ಯಯನ ಬಹಳ ಹಿಂದಿನ ಕಾಲದಿಂದಲೇ ನಡೆದುಕೊಂಡು ಬಂದಿವೆ. ಕ್ರಿ.ಪೂ. ೪೫೦ ರಲ್ಲಿ ಬದುಕಿದ್ದನೆಂದು ತಿಳಿಯಲಾಗಿರುವ ಹಿರೊಡಾಟಸ್ (Herodotus) ನಿಂದ ಹಿಡಿದು ಇಂದಿನವರೆಗೂ ಮಮ್ಮಿಗಳನ್ನು ಮತ್ತು ಪಿರಮಿಡ್ಡುಗಳನ್ನು ಅಭ್ಯಸಿಸುತ್ತಲೇ ಬಂದಿದ್ದಾರೆ. ಈ ಅಧ್ಯಯನಗಳು ಮಮ್ಮಿಗಳ ಬಗ್ಗೆ ಹೊಸ ಹೊಸ ವಿಷಯಗಳು ಬೆಳಕಿಗೆ ಬರಲು ನೆರವಾಗಿವೆ. ಮಮ್ಮಿಗಳನ್ನು ಹೇಗೆ ತಯಾರಿಸುತ್ತಿದ್ದರು ಎಂಬ ಬಗ್ಗೆ ಮಾಹಿತಿ ದೊರೆತಿರುವುದೂ ಸಹಾ ಮಮ್ಮಿಗಳ ಮೇಲೆ ಪುರಾತತ್ವ ಅಧ್ಯಯನಕಾರರು ನಡೆಸಿದ ಅಧ್ಯಯನವೇ ಕಾರಣ.
ಉಲ್ಲೇಖ
ವರ್ಗ:ಇತಿಹಾಸ ವರ್ಗ:ವಿಸ್ಮಯಕಾರಿ ಸಂಗತಿಗಳು
ಟ್ವಿಂಕಲ್ ಖನ್ನಾ
ಟ್ವಿಂಕಲ್ ಖನ್ನಾ (ಜನನ ಡಿಸೆಂಬರ್ 29, 1974 ರಂದು ಟೀನಾ ಜತಿನ್ ಖನ್ನಾ) ಭಾರತೀಯ ಲೇಖಕಿ,  ಪತ್ರಿಕೆ ಅಂಕಣಗಾರ್ತಿ, ಚಲನಚಿತ್ರ ನಿರ್ಮಾಪಕಿ, ಮಾಜಿ ಚಲನಚಿತ್ರ ನಟಿ ಮತ್ತು ಒಳಾಂಗಣ ವಿನ್ಯಾಸಗಾರ್ತಿ. ಅವರ ಮೊದಲ ಪುಸ್ತಕ ಶ್ರೀಮತಿ ಫಿನಾನ್ಬೊನ್ಸ್ ನೂರಕ್ಕೂ ಹೆಚ್ಚಿನ ಪ್ರತಿಗಳನ್ನು ಮಾರಾಟ ಮಾಡಿತು, ಇದು 2015 ರ ಭಾರತದ ಅತ್ಯಧಿಕ-ಮಾರಾಟವಾದ ಮಹಿಳಾ ಲೇಖಕಿಯ ಪುಸ್ತಕವಾಗಿತ್ತು. ಆಕೆಯ ಎರಡನೆಯ ಪುಸ್ತಕ ದಿ ಲೆಜೆಂಡ್ ಆಫ್ ಲಕ್ಷ್ಮಿ ಪ್ರಸಾದ್ನ ಯಶಸ್ಸನ್ನು ಅವರು ಪುನರಾವರ್ತಿಸಿದರು, ಇದು ಆಗಸ್ಟ್ 2017 ರ ಹೊತ್ತಿಗೆ 100,000 ಕ್ಕಿಂತ ಹೆಚ್ಚಿನ ಪ್ರತಿಗಳನ್ನು ಮಾರಾಟ ಮಾಡಲು ಪ್ರಾರಂಭಿಸಿತು. ಶ್ರೀಮತಿ ಫನ್ನಿಬೋನ್ಸ್ಗಾಗಿ ಅವರು ಕ್ರಾಸ್ವರ್ಡ್ ಬುಕ್ ಅವಾರ್ಡ್ 2016 ಅನ್ನು ಗೆದ್ದರು. ಸಂಕಲನ ನೋನಿ ಅಪ್ಪಾ, ಸಂಕಲನದ ಕಥೆಯನ್ನು ಲಿಲೆಟ್ಟೆ ದುಬೆ ನಿರ್ದೇಶಿಸಿದ ನಾಟಕವಾಗಿ ಅಳವಡಿಸಲಾಗಿದೆ. ಅವರು ನಟ ಅಕ್ಷಯ್ ಕುಮಾರ್ ಅವರ ಪತ್ನಿ.
ಅದೇ ವರ್ಷದ ನಟನಾ ವೃತ್ತಿಯನ್ನು ತೊರೆದ ನಂತರ, ಅವರು ಒಳಾಂಗಣ ವಿನ್ಯಾಸದಲ್ಲಿ ತೊಡಗಿದರು ಮತ್ತು ಮುಂಬಯಿನಲ್ಲಿ ಕಾರ್ಯನಿರ್ವಹಿಸುವ ಮಳಿಗೆಗಳ ಆಂತರಿಕ ವಿನ್ಯಾಸದ ಸರಣಿಯಾದ ವೈಟ್ ವಿಂಡೋದ ಸಹ-ಮಾಲೀಕರಾಗಿದ್ದಾರೆ. ಅವರು ವೃತ್ತಿಪರ ಪದವಿಯನ್ನು ಹೊಂದಿಲ್ಲ ಮತ್ತು ಎರಡು ವರ್ಷಗಳ ಕಾಲ ವಾಸ್ತುಶಿಲ್ಪಿಯಾಗಿ ಕೆಲಸ ಮಾಡುವ ಮೂಲಕ ಕೌಶಲ್ಯಗಳನ್ನು ಕಲಿಯುತ್ತಾರೆ. ಅವರು ಉತ್ಪಾದನಾ ಕಂಪೆನಿಯಾದ ಗ್ರ್ಯಾಜಿಂಗ್ ಗೋಟ್ ಪಿಕ್ಚರ್ಸ್ ಸಹ-ಸಂಸ್ಥಾಪಕರಾಗಿದ್ದಾರೆ ಮತ್ತು ಮರಾಠಿ ಭಾಷೆಯ ನಾಟಕ 72 ಮೈಲ್ಸ್ ಸೇರಿದಂತೆ ಆರು ವೈಶಿಷ್ಟ್ಯಗಳನ್ನು ಸಹ-ನಿರ್ಮಿಸಿದ್ದಾರೆ. ಪ್ರಸ್ತುತ ಅವರು ಮುರುಗನಥಮ್ ಅರುಣಾಚಲಂನ ಜೀವನವನ್ನು ಆಧರಿಸಿ, ಪದ್ಮಾನ್ ಎಂಬ ಚಲನಚಿತ್ರವನ್ನು ನಿರ್ಮಿಸಿದ್ದಾರೆ, ಈ ಸಮಯದಲ್ಲಿ ಮುಟ್ಟಿನ ಸುತ್ತಲೂ ನಿಷೇಧವನ್ನು ನಿಷೇಧಿಸುವುದರಲ್ಲಿ ಪ್ರಬಲವಾದ ಗಮನವನ್ನು ನೀಡುತ್ತಾರೆ, ಈ ವಿಷಯವು ಸಿನೆಮಾದಲ್ಲಿ ಎಂದಿಗೂ ಪರಿಶೋಧಿಸಲ್ಪಟ್ಟಿಲ್ಲ. ಖನ್ನಾ ಅವರು ಎಲ್'ಓರಿಯಲ್ಗಾಗಿ ಭಾರತೀಯ ಬ್ರಾಂಡ್ ಅಂಬಾಸಿಡರ್ ಆಗಿದ್ದಾರೆ.
ನಟನಾ ವೃತ್ತಿ
ಖನ್ನಾ ರಾಜ್ಕುಮಾರ್ ಸಂತೋಶಿ ಅವರ ಪ್ರೇಮ ಬರ್ಸಾತ್ (1995) ಚಿತ್ರದಲ್ಲಿ ಬಾಬಿ ಡಿಯೋಲ್ರ ಎದುರು ತೆರೆಗೆ ಬಂದರು.ಅವರು ಧರ್ಮೇಂದ್ರರಿಂದ ಪರಿಚಯಿಸಿದರು ಮತ್ತು ಚಿತ್ರದ ಬಿಡುಗಡೆಯ ಮೊದಲು ಖನ್ನಾ ಎರಡು ಯೋಜನೆಗಳಿಗೆ ಸಹಿ ಹಾಕಿದರು. ಇದು ಬಾಕ್ಸ್ ಆಫೀಸ್ನಲ್ಲಿ ಉತ್ತಮವಾಗಿ ಪ್ರದರ್ಶನ ನೀಡಿತು ಮತ್ತು ವರ್ಷದ ಆರನೆಯ ಅತಿಹೆಚ್ಚು ಗಳಿಕೆಯ ಚಿತ್ರವಾಯಿತು, ಮತ್ತು ಆಕೆಯ ಅಭಿನಯಕ್ಕಾಗಿ ಅವಳು ಫಿಲ್ಮ್ಫೇರ್ ಅತ್ಯುತ್ತಮ ಮಹಿಳಾ ನಟಿ ಪ್ರಶಸ್ತಿ ಪಡೆದರು.ನಂತರದ ವರ್ಷ ಅವರು ರಾಜ್ ಕನ್ವರ್ ಅವರ ಆಕ್ಷನ್ ಚಿತ್ರ ಜಾನ್ ಮತ್ತು ಲಾರೆನ್ಸ್ ಡಿ'ಸೋಜಾರ ಪ್ರಣಯದ ದಿಲ್ ತೇರಾ ದಿವಾನಾದಲ್ಲಿ ಅನುಕ್ರಮವಾಗಿ ಅಜಯ್ ದೇವಗನ್ ಮತ್ತು ಸೈಫ್ ಅಲಿ ಖಾನ್ ಎದುರು ಪ್ರಮುಖ ಪಾತ್ರ ವಹಿಸಿದರು.ಕೆ.ಎನ್. ನ್ಯೂ ಸ್ಟ್ರೈಟ್ಸ್ ಟೈಮ್ಸ್ ನ ವಿಜಯನ್ "ಖನ್ನಾ ವಿಶಿಷ್ಟ ಹಿಂದಿ ನಟಿಯಾಗಿ ಕಾಣುತ್ತಿಲ್ಲ" ಎಂದು ಬರೆದರು. ದಿಲ್ ತೇರಾ ದಿವಾನಾವನ್ನು ವಿಮರ್ಶಿಸುವಾಗ, ಖಿನ್ನ ಬಗ್ಗೆ ವಿಜಯನ್ ಹೀಗೆ ಬರೆದಿದ್ದಾರೆ: "ಅವಳ ಹಿಂದಿನ ಚಲನಚಿತ್ರಗಳಂತಲ್ಲದೆ, ಅವಳು ಎಲ್ಲಾ ದೃಶ್ಯಗಳಲ್ಲಿಯೂ ಚೆನ್ನಾಗಿ ಕಾಣುತ್ತಾಳೆ ಮತ್ತು ಅವಳು ಉತ್ತಮವಾಗಿ ಕಾರ್ಯನಿರ್ವಹಿಸಬಹುದು."1997 ರಲ್ಲಿ, ಅವಳನ್ನು ಒಳಗೊಂಡ ಎರಡು ಚಿತ್ರಗಳು; ಉಫ್! ಯೆ ಮೊಹಬ್ಬತ್ ಮತ್ತು ಇತಿಹಾಸ್ ಬಿಡುಗಡೆಯಾದವು .ಈ ಎರಡೂ ಚಿತ್ರಗಳು ಕಳಪೆ ಗಲ್ಲಾಪೆಟ್ಟಿಗೆಯಲ್ಲಿ ಪ್ರದರ್ಶಿತವಾಗಿದ್ದವು.998 ರಲ್ಲಿ ಬಿಡುಗಡೆಯಾದ ಜಬ್ ಪ್ಯಾರ್ ಕಿಸೀಸೆ ಹೋತಾ ಹೈ ಎಂಬ ಚಿತ್ರವು ಸಲ್ಮಾನ್ ಖಾನ್ ಅವರ ಪ್ರೇಮ ಆಸಕ್ತಿಯಾಗಿತ್ತು.
ಖನ್ನಾ ಎರಡು ಆಕ್ಷನ್ ಚಿತ್ರಗಳಲ್ಲಿ ಅಕ್ಷಯ್ ಕುಮಾರ್ ಎದುರು ಅಭಿನಯಿಸಿದ್ದಾರೆ: ಇಂಟರ್ನ್ಯಾಷನಲ್ ಖಿಲಾಡಿ ಮತ್ತು ಜುಲ್ಮಿ (ಎರಡೂ 1999).ಮೊದಲಿನಲ್ಲಿ ಅವಳು ಸಂದರ್ಶನದಲ್ಲಿ ಒಬ್ಬ ಅಪರಾಧಿಯೊಡನೆ ಪ್ರೀತಿಯಲ್ಲಿ ಬೀಳುತ್ತಾಳೆ.ಎರಡೂ ಗಲ್ಲಾ ಪೆಟ್ಟಿಗೆಯಲ್ಲಿ ಕಳಪೆ ಪ್ರದರ್ಶನ ನೀಡಿದವು. ತೆಲುಗು ಚಿತ್ರ ಸೀನು (1999) ದಲ್ಲಿ ಅವರು ದಗುಗುಬಾಟಿ ವೆಂಕಟೇಶ್ ಜೊತೆ ಜೋಡಿಯಾಗಿದ್ದಳು.ಶಾಹ್ಖ್ ಖಾನ್ರನ್ನು ಪತ್ತೇದಾರಿ ಎಂದು ಖ್ಯಾತ ಬಾದ್ಷಾ (1999) ಚಿತ್ರದಲ್ಲಿ ಖನ್ನಾ ಪಾತ್ರ ನಿರ್ವಹಿಸಿದ್ದಾರೆ. ಅದೇ ವರ್ಷ, ಮಹೇಶ್ ಭಟ್ ನಿರ್ದೇಶಿಸಿದ ಪ್ರಣಯ ಹಾಸ್ಯ ಚಿತ್ರ ಯೇ ಹೈ ಮುಂಬಯಿ ಮೇರಿ ಜಾನ್ ಚಿತ್ರದಲ್ಲಿ ಸೈಫ್ ಅಲಿ ಖಾನ್ ಎದುರು ಅಭಿನಯಿಸಿದರು.ಧರ್ಮೇಶ್ ದರ್ಶನ್ ಅವರ ಮೇಲಾ (2000) ಚಿತ್ರದಲ್ಲಿ ಅಮೀರ್ ಖಾನ್ ಎದುರು ಅವಳು ಜೋಡಿಯಾಗಿ ಕಾಣಿಸಿಕೊಂಡಳು.ಕಥೆಯಲ್ಲಿ ಸೆವೆನ್ ಸಮುರಾಯ್ಗೆ ಹೋಲುತ್ತದೆ, ಇದು ಗಲ್ಲಾ ಪೆಟ್ಟಿಗೆಯಲ್ಲಿ ಸರಾಸರಿ ಮೊತ್ತವನ್ನು ಗಳಿಸಿತು. ಅಕ್ಟೋಬರ್ 1999 ರಲ್ಲಿ ಜೂಹಿ ಚಾವ್ಲಾ, ಶಾರುಖ್ ಮತ್ತು ಸಲ್ಮಾನ್ ಖಾನ್ರ ಜೊತೆಯಲ್ಲಿ ಅವರು ಮಲೇಶಿಯಾದ ಷಾ ಆಲಂ ಹೊರಾಂಗಣ ಕ್ರೀಡಾಂಗಣದಲ್ಲಿ ನಡೆದ ಆಕರ್ಷಕ ಫೊರ್ಸಮ್ ಕನ್ಸರ್ಟ್ನಲ್ಲಿ ಪ್ರದರ್ಶನ ನೀಡಿದರು. ಚಾಲ್ ಮೇರೆ ಭಾಯಿ (2000) ಗೋವಿಂದ ಎದುರು ಹಾಸ್ಯ ಚಿತ್ರ ಜೋರು ಕಾ ಗುಲಾಮ್ನಲ್ಲಿ ಪ್ರಮುಖ ಪಾತ್ರದಲ್ಲಿ ಕಾಣಿಸಿಕೊಂಡಳು.ಅವರು ಡೇವಿಡ್ ಧವನ್-ನಿರ್ದೇಶನದ ಹಾಸ್ಯ ಚಿತ್ರ ಜೋಡಿ ನಂ .1 (2001) ನಲ್ಲಿ ಅಭಿನಯಿಸಿದ್ದಾರೆ. ಈ ಚಿತ್ರದಲ್ಲಿ ಅಭಿನಯಿಸುವುದರಲ್ಲಿ ಕಳಪೆ ವಿಮರ್ಶೆಗಳು ಕಂಡುಬಂದವು. ಚಿತ್ರ ನಿರ್ದೇಶಕ ಕರಣ್ ಜೋಹರ್ ಅವರು ಖುಚ್ ಕುಚ್ ಹೋತಾ ಹೈ ನಲ್ಲಿ ಟೀನಾ ಪಾತ್ರಕ್ಕಾಗಿ ತಮ್ಮ ಮನಸ್ಸಿನಲ್ಲಿದ್ದಾರೆ ಎಂದು ಸಂದರ್ಶನವೊಂದರಲ್ಲಿ ಒಪ್ಪಿಕೊಂಡರು, ಆದರೆ ಆಕೆ ಅದನ್ನು ನಿರಾಕರಿಸಿದರು ಮತ್ತು ರಾಣಿ ಮುಖರ್ಜಿಯವರು ಸಹಿ ಹಾಕಿದರು. 2001 ರಲ್ಲಿ ಕುಮಾರ್ ಅವರೊಂದಿಗಿನ ಮದುವೆಯ ನಂತರ ಅವರು ಚಿತ್ರ ಉದ್ಯಮವನ್ನು ತೊರೆದರು, ಅವರ ಕೊನೆಯ ಚಿತ್ರ ಲವ್ ಕೆ ಲಿಯೆ ಕುಚ್ ಭಿ ಕರೇಗಾ (2001), ತೆಲುಗು ಚಲನಚಿತ್ರ ಮನಿ (1993) ನ ರಿಮೇಕ್ ಆಗಿತ್ತು. [ಇದು ಅವರ ವಿರುದ್ಧದ ಫರ್ದಿನ್ ಖಾನ್ ಅನ್ನು ಒಳಗೊಂಡಿತ್ತು ಮತ್ತು ಗಲ್ಲಾ ಪೆಟ್ಟಿಗೆಯಲ್ಲಿ ಸರಾಸರಿ ಗಳಿಕೆಯುಳ್ಳದ್ದಾಗಿತ್ತು.
ಉಲ್ಲೇಖಗಳು
ವರ್ಗ:ನಿರ್ಮಾಪಕರು ವರ್ಗ:ಲೇಖಕಿಯರು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಅಂತಿಮ ಸಂಸ್ಕಾರ
ಹಿಂದೂ ಶವಸಂಸ್ಕಾರ ಪೀಠಿಕೆ
ಮರಣಾ ನಂತರದ ದೇಹದ ವಿಸರ್ಜನ ಕ್ರಿಯೆಗೆ ಅಂತ್ಯೇಷ್ಟಿ ಅಥವಾ ಅಂತಿಮ ಸಂಸ್ಕಾರ ಎಂದು ಕರೆಯಲಾಗುತ್ತದೆ. ಹಿಂದೂ ಶವಸಂಸ್ಕಾರವನ್ನು, ಪ್ರಮುಖ ಹಿಂದೂ ಸಮಾಜದ ಸಂಸ್ಕಾಗಳಲ್ಲಿ ಅಂತಿಮ ಸಂಸ್ಕಾರವೂ ಆಗಿದೆ. ಇಂತಹ ವಿಧಿಗಳು ಅನೇಕ ಗ್ರಂಥಗಳಲ್ಲಿ ವಿಶೇಷವಾಗಿ ಗರುಡ ಪುರಾಣದಲ್ಲಿ, ಲಭ್ಯವಿದೆ. ಅದನ್ನು ಪ್ರಾಯೋಗಗಳು ವ್ಯಾಪಕವಾಗಿ ಕೆಲವು ಅಸಂಗತತೆ ಇದೆ ಮತ್ತು ಕಾರ್ಯವಿಧಾನಗಳು ಸ್ಥಳದಿಂದ ಸ್ಥಳಕ್ಕೆ ಬದಲಾಗುತ್ತವೆ. ಇದಲ್ಲದೆ, ಈ ವಿಧಿಗಳು ಸಹ ಜಾತಿ, ಜಾತಿ, ಸಾಮಾಜಿಕ ಗುಂಪು, ಮತ್ತು ಮರಣ ಹೊಂದಿದ ವ್ಯಕ್ತಿಯ ಸ್ಥಿತಿಯನ್ನು ಅವಲಂಬಿಸಿ ಭಿನ್ನವಾಗಿರುತ್ತವೆ.
ದೇಹದ ದಹನಕ್ಕೆ ಸಿದ್ಧತೆ
ಬಿದಿರು ಪಟ್ಟಿ -ಚಟ್ಟದ ಮೇಲೆ ಮಲಗಿಸುವುದು.
ದಹನ ನಂತರದ ಕ್ರಿಯೆಗಳು
ದಶಾಹ ಪಿಂಡದಾನ (ನವಶ್ರಾದ್ಧ) :
ಅಂತಿಮ ಸಂಸ್ಕಾರ-ಇತರೆ ಮತಧರ್ಮಗಳಲ್ಲಿ
ಅವರು ಕೆಲವು ಸಂಪ್ರದಾಯಗಳು ವ್ಯತ್ಯಾಸ ಇವೆ. ಆದರೂ ಜುದಾಯಿಸಂ ನಲ್ಲಿ, ಉತ್ತರಕ್ರಿಯೆ, ತಕ್ಕಮಟ್ಟಿಗೆ ನಿರ್ದಿಷ್ಟ ವಿಧಿಗಳನ್ನು ಅನುಸರಿಸಿ ಇಸ್ಲಾಂ ಧರ್ಮದ ಹಲವಾರು ವೈಶಿಷ್ಟ್ಯಗಳನ್ನು ಹಂಚಿಕೊಳ್ಳುತ್ತದೆ. ಸ್ನಾನ ಮತ್ತು ಟೋರಾಹ್ ಪ್ರಾರ್ಥನೆ ಮತ್ತು ವಾಚನಗೋಷ್ಠಿಗಳು ಜೊತೆಗೂಡಿ ಗೋರಿಯಲ್ಲಿ ದೇಹದ ಸಮಾಧಿ. ಪಾದಗಳು ಜರೆಸಲಿಂನ ದೇವಾಯದ ಕಡೆ ಇರಬೇಕು. ಇವು.
ಅಂತಿಮ ಸಂಸ್ಕಾರದಲ್ಲಿ ಪಶ್ಚಿಮ ದೇಶಗಳ ಕ್ರಮ
(ಮುಖ್ಯ ಲೇಖನ:ಸಂಸ್ಕಾರ )
ಪೂರ್ವ ದೇಶಗಳಲ್ಲಿ ಅಂತ್ಯ ಸಂಸ್ಕಾರ
ಬಿಳಿ ಲಕೋಟೆಗಳಲ್ಲಿ ಕೊಡಿಗೆ ನೀಡಲಾಗುತ್ತದೆ. ಕೆಲವು ಮಾಸಲು ಕೆಂಪು ಲಕೋಟೆಗಳನ್ನು ಹೋಲುತ್ತವೆ. ಬಿಳಿ ಚೀನೀ ಸಂಸ್ಕೃತಿ ಸಾವಿನ ಸಂಕೇತದ ಬಣ್ಣವಾಗಿದೆ. ಹಣದ ಕೊಡಿಗೆಯನ್ನು ಹಾಕಲು; ಹಣವು ಸತ್ತವರ ಸಂಬಂಧವನ್ನು ಅವಲಂಬಿಸಿ ಬದಲಾಗುತ್ತದೆ. ಆದರೆ ಅದು ಬೆಸ ಸಂಖ್ಯೆಯಲ್ಲಿ ಇರಬೇಕು. ಹಣವು ಅಂತ್ಯಕ್ರಿಯೆಗಾಗಿ ಕುಟುಂಬಕ್ಕೆ ಸಹಾಯ ಮಾಡವ ಉದ್ದೇಶವನ್ನು ಹೊಂದಿದೆ.
ಇತರೆ ಪೌರಾತ್ಯ ದೇಶಗಳಲ್ಲಿ ಅಂತ್ಯಕ್ರಿಯೆ
ಎಲ್ಲಾ ಇಂದಿನ ಫಿಲಿಪೈನ್ಸ್ನವರು, ತಮ್ಮ ಪೂರ್ವಜರ ಹಾಗೆ, ಮರಣಾನಂತರದ ಬದುಕಿನಲ್ಲಿ ನಂಬಿಕೆ ಇಡುತ್ತಾರೆ. ಸತ್ತವರನ್ನು ಗೌರವಿಸುವ ಬಗ್ಗೆ ಹೆಚ್ಚು ಗಮನವನ್ನು ಕೊಡತ್ತಾರೆ. . ಫಿಲಿಪಿನೋ ಮುಸ್ಲಿಮರು ಸಾವಿನ ನಂತರ ಶವವನ್ನು 24 ಗಂಟೆಗಳಲ್ಲಿ ಸಮಾಧಿ ಮಾಡುತ್ತಾರೆ. ಫಿಲಿಪೈನ್ಸ ನವರಲ್ಲಿ (ಕ್ರಿಶ್ಚಯನ್ನರು) ಸಾಮಾನ್ಯವಾಗಿ ಮೂರು ದಿನಗಳ ಕಾಲದಿಂದ ಒಂದು ವಾರ ಕಾಲ ಶವಕಾಯುವ ಕ್ರಿಯೆ ನಡೆಯುತ್ತದೆ. ನಗರಗಳಲ್ಲಿ ಸಾಮಾನ್ಯವಾಗಿ ಇದು ಸ್ಮಶಾನದ ಶವಸಂಸ್ಕಾರದ ಮನೆಯಲ್ಲಿ ಶವ ಪ್ರದರ್ಶಿಸಲಾಗುತ್ತದೆ. ಗ್ರಾಮೀಣ ಪ್ರದೇಶಗಳಲ್ಲಿ ಸಾಮಾನ್ಯವಾಗಿ ಮನೆಯಲ್ಲಿ ನಡೆಯುವುದು. ಇದಲ್ಲದೆ, ಸಾವಿನ ಬಗ್ಗೆ ಸುದ್ದಿ ಹರಡುವರು. ಮರಣದ ಬಗೆಗೆ ಪ್ರಕಟಣೆಗಳು ಪತ್ರಿಕೆಗಳಲ್ಲಿ ಪ್ರಕಟಗೊಳ್ಳುತ್ತವೆ. ಫಿಲಿಪಿನೋ ಜನರು ಕ್ರಿಶ್ಚಿಯನ್ನರು ಆದರೂ, ಅವರು ಸಾವಿನ ಅಂತ್ಯಕ್ರಿಯೆಯಲ್ಲಿ ಒಂದಿಷ್ಟು ಸಾಂಪ್ರದಾಯಿಕ ಸ್ಥಳೀಯ ನಂಬಿಕೆಗಳನ್ನು ಉಳಿಸಿಕೊಂಡಿದ್ದಾರೆ..
ಉಲ್ಲೇಖ
ವರ್ಗ:ಹಿಂದೂ ಧರ್ಮ ವರ್ಗ:ವೈದಿಕ ಧರ್ಮ ವರ್ಗ:ಹಿಂದೂ ಸಂಪ್ರದಾಯ .
ಕುಂಡಲಿನಿ
ಕುಂಡಲಿನಿ ಬಗ್ಗೆ ಸ್ವಾಮಿ ವಿವೇಕಾನಂದರ ವ್ಯಾಖ್ಯಾನ
ಸ್ವಾಮಿ ವಿವೇಕಾನಂದರು ಲಂಡನ್ ನಲ್ಲಿ ರಾಜ ಯೋಗದ ಬಗ್ಗೆ ಉಪನ್ಯಾಸ ನೀಡುತ್ತಾ ಕುಂಡಲಿನಿಯ ಬಗ್ಗೆ ಸಂಕ್ಷಿಪ್ತವಾಗಿ ವಿವರಿಸುತ್ತಾರೆ:
ಪಾಶ್ಚಾತ್ಯ ವ್ಯಾಖ್ಯಾನ
"ಕಳೆದ 1932ರಲ್ಲಿ ಜ್ಯೂರಿಚ್ ನ ಸೈಕಾಲಜಿಕಲ್ ಕ್ಲಬ್ ಆಯೋಜಿಸಿದ ಕುಂಡಲಿನಿ ಯೋಗದ ಬಗೆಗಿನ ಜಂಗ್‌ರ ವಿಚಾರಗೋಷ್ಠಿಯನ್ನು ಪೌರಸ್ತ್ಯ ಚಿಂತನೆಯ ಬಗ್ಗೆ ಮನೋವೈಜ್ಞಾನಿಕ ತಿಳಿವಳಿಕೆಯ ಒಂದು ಮೈಲಿಗಲ್ಲು ಎಂದು ವ್ಯಾಪಕವಾಗಿ ಪರಿಗಣಿಸಲಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಚಕ್ರಗಳು ವರ್ಗ:ಹಿಂದೂ ತತ್ವಶಾಸ್ತ್ರದ ಪರಿಕಲ್ಪನೆ ವರ್ಗ:ಹಿಂದೂ ತಂತ್ರ ವರ್ಗ:ಧಾರ್ಮಿಕ ಸಂಪ್ರದಾಯ ಹಾಗು ಅನುಭವ ವರ್ಗ:ಸಂಸ್ಕೃತ ಪದಗಳು ಮತ್ತು ವಾಕ್ಯಗಳು ವರ್ಗ:ತಂತ್ರದ ಅಭ್ಯಾಸಗಳು ವರ್ಗ:ಬ್ರಹ್ಮವಿದ್ಯೆಯ ತತ್ವಶಾಸ್ತ್ರದ ಪರಿಕಲ್ಪನೆಗಳು ವರ್ಗ:ಯೋಗ ವರ್ಗ:ಆಧ್ಯಾತ್ಮಿಕ ಅಭ್ಯಾಸ
ರಾವ್‌ ಬೈಲ್‌
ಪ್ರಭಾಕರ ರಾವ್‌ ಬೈಲ್‌ (೧೯೩೭-೨೦೧೮)   ಅಂತರರಾಷ್ಟ್ರೀಯ ಮಟ್ಟದ ಕಲಾವಿದರು. ಸುಪ್ರಸಿದ್ಧ ವ್ಯಂಗ್ಯ ಚಿತ್ರಕಾರರು, ವಿಶಿಷ್ಟ ಡಿಸೈನರ್‌, ವಿನ್ಯಾಸಗಾರ, ಪೇಂಟರ್‌, ಮಿಮಿಕ್ರಿ ಪಟು. ಬೈಲಂಗಡಿ ಪ್ರಭಾಕರ್‌ ರಾವ್‌ ಇವರ ಪೂರ್ಣ ಹೆಸರು.
ಬದುಕು
ರಾವ್‌ ಬೈಲ್‌ಹುಟ್ಟಿದ್ದು ಕಾಸರಗೋಡಿನಲ್ಲಿ. ಓದಿದ್ದು ಕುಂದಾಪುರ, ಉಡುಪಿ ಹಾಗೂ ಬೆಂಗಳೂರಿನಲ್ಲಿ. ಮುಂಬೈಯ ಜೆ.ಜೆ. ಸ್ಕೂಲ್‌ನಲ್ಲಿ ಕಲಾ ಶಿಕ್ಷಣ ಪಡೆದರು. ಉದ್ಯೋಗ ಮುಂಬೈಯಲ್ಲಿ. ಹೆಂಡತಿಯ ಊರು ಧಾರವಾಡ. ನಿವೃತ್ತಿ ಬದುಕು ಬೆಂಗಳೂರಿನಲ್ಲಿ. ಇವರು ಹೃದಯಾಘಾತದಿಂದ ೨೦೧೮ರ ಎಪ್ರಿಲ್ ೪ರಂದು ತಮ್ಮ ೮೧ ನೇ ವಯಸ್ಸಿನಲ್ಲಿ ನಿಧನರಾದರು.
ಸಾಧನೆ
ಇವರ ಚಿತ್ರವು ಅಬು ಅಬ್ರಹಾಂ ಸಂಗ್ರಹಿಸಿದ ‘ದಿ ಪೆಂಗ್ವಿನ್‌ ಬುಕ್‌ ಆಫ್‌ ಇಂಡಿಯನ್‌ ಕಾರ್ಟೂನ್ಸ್‌’ನಲ್ಲಿ ಸ್ಥಾನ ಗಳಿಸಿಕೊಂಡಿತ್ತು. ಇವರ ಏಕ ವ್ಯಕ್ತಿ ಪ್ರದರ್ಶನ ಗ್ರೀಸ್‌, ಸ್ವಿಟ್ಜರ್ಲೆಂಡ್‌ ಹಾಗೂ ಕೆನಡಾದಲ್ಲಿ ಜರುಗಿತ್ತು. ಜಯಂತ್‌ ಕಾಯ್ಕಿಣಿ ಅವರು ಹೇಳುವ ಪ್ರಕಾರ ಪಂಚ್‌ ಹಾಗೂ ನ್ಯೂಯಾರ್ಕ್‌ ಪತ್ರಿಕೆಯ ಸಂಪಾದಕರೂ ಅವರ ರೇಖಾ ವೈಶಿಷ್ಟ್ಯವನ್ನು ಮೆಚ್ಚಿಕೊಂಡಿದ್ದಾರೆ.
ಉಲ್ಲೇಖಗಳು
ವರ್ಗ:ವ್ಯಂಗ್ಯಚಿತ್ರಕಾರರು
ಪುರಾಣಗಳು
350px|thumb|ಭಾಗವತ ಪುರಾಣದ ಒಂದು ದೃಶ್ಯ ಪುರಾಣಗಳು ಪುರಾತನ ಹಿಂದೂ ಧರ್ಮದ ಒಂದು ಸಾಹಿತ್ಯ ಪ್ರಕಾರ, ಇವು ವೇದಗಳಲ್ಲಿ ವರ್ಣಿಸಲಾದ ರಹಸ್ಯ,ಅರ್ಥಗಳನ್ನು ವಿವರವಾಗಿ ಬೋಧಿಸುವ ಗ್ರಂಥಗಳು. ಪುರಾಣಗಳಲ್ಲಿ ಮಹಾ ಪುರಾಣವೆಂದೂ, ಉಪ ಪುರಾಣವೆಂದೂ ಎರಡು ಭೇದಗಳಿವೆ. ಪುರಾಣಗಳನ್ನು ಅನೇಕ ಮಂದಿ ಮಹರ್ಷಿಗಳು ಬೇರೆ ಬೇರೆ ಕಾಲಗಳಲ್ಲಿ ರಚಿಸಿದರು. ಮಹಾಭಾರತ ಮತ್ತು ರಾಮಾಯಣಗಳು ಐತಿಹಾಸಿಕ ಮಹಾಕಾವ್ಯಗಳು, ಹಾಗಾಗಿ ಇವು ಪುರಾಣಗಳಲ್ಲಿ ಸೇರಿಲ್ಲ.
ಉಲ್ಲೇಖಗಳು
ವರ್ಗ:ಪುರಾಣ ವರ್ಗ:ಹಿಂದೂ ಧರ್ಮ ವರ್ಗ:ಸಂಸ್ಕೃತ ಸಾಹಿತ್ಯ
ವಸು ಮಳಲಿ
'''ಡಾ. ವಸು ಮಳಲಿ''' ಅವರು ಇತಿಹಾಸ ಪ್ರಾಧ್ಯಾಪಕಿ, ಕನ್ನಡ ಲೇಖಕಿ, ಅಂಕಣಕಾರ್ತಿ, ಚಿಂತಕಿ ಹಾಗೂ ಸಿನಿಮಾ ನಿರ್ದೇಶಕಿ. ಅವರು ಕನ್ನಡ ಸಾಹಿತಿ ಮಳಲಿ ವಸಂತ ಕುಮಾರ್ ಹಾಗು ಶಾಂತ ವಸಂತಕುಮಾರ್ ಅವರ ಹಿರಿಯ ಪುತ್ರಿ.
ಶಿಕ್ಷಣ
ವಸು ಮಳಲಿಯವರು ಮೈಸೂರು ವಿಶ್ವವಿದ್ಯಾನಿಲಯದಿಂದ ಇತಿಹಾಸ ವಿಷಯದಲ್ಲಿ ಸ್ನಾತಕೋತ್ತರ ಪದವಿ ಹಾಗೂ ಪಿಎಚ್.ಡಿ. ಪದವಿ ಪಡೆದಿದ್ದರು.
ವೃತ್ತಿಜೀವನ
ಡಾ. ವಸು ಮಳಲಿಯವರು ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ಇತಿಹಾಸ ಪ್ರಾಧ್ಯಾಪಕಿಯಾಗಿ ಕಾರ್ಯನಿರ್ವಹಿಸುತ್ತಿದ್ದರು.
ಕೃತಿಗಳು
ಪ್ರಜಾವಾಣಿ ಪತ್ರಿಕೆಯಲ್ಲಿ 'ಕಳ್ಳುಬಳ್ಳಿ' ಅಂಕಣದಿಂದ ಜನಪ್ರಿಯರಾಗಿದ್ದ ವಸು ಮಳಲಿಯವರು ಕೆಳಕಂಡ ಕೃತಿಗಳನ್ನು ರಚಿಸಿದ್ದಾರೆ/ಸಂಪಾದಿಸಿದ್ದಾರೆ.
ಸಿನಿಮಾ
ಹಾಲಿವುಡ್‍ನಲ್ಲಿ ನಿರ್ದೇಶನದ ತರಬೇತಿ ಪಡೆದಿದ್ದ ವಸು ಮಳಲಿಯವರು ನಕ್ಸಲ್ ನಾಯಕ ಸಾಕೇತ ರಾಜನ್ ಜೀವನ ಆಧರಿಸಿದ 'ಶಸ್ತ್ರ' ಎಂಬ ಸಿನಿಮಾ ನಿರ್ದೇಶಿಸಿದ್ದಾರೆ. ನಟ ಕಿಶೋರ್ ಮುಖ್ಯ ಪಾತ್ರದಲ್ಲಿದ್ದಾರೆ.
ವಿದಾಯ
ವಸು ಮಳಲಿಯವರು ಫೆಬ್ರವರಿ 3, 2015ರಂದು ಬೆಂಗಳೂರಿನ ನಾರಾಯಣ ಹೃದಯಾಲಯದಲ್ಲಿ ಹೃದಯಾಘಾತದಿಂದ ನಿಧನರಾದರು. ಅದಕ್ಕೂ ಮುಂಚೆ ಅವರು ಸ್ತನ ಕ್ಯಾನ್ಸರ್‍ಗೆ ಒಳಗಾಗಿ ಚೇತರಿಸಿಕೊಳ್ಳುತ್ತಿದ್ದರು.
ಬಾಹ್ಯ ಕೊಂಡಿಗಳು
ವರ್ಗ:ಸಾಹಿತಿಗಳು
ಲವಂಗ
ಲವಂಗ (clove) ಖಾರದಿಂದ ಕೂಡಿದ ಪರಿಮಳಯುಕ್ತ ಸಾಂಬಾರ ವಸ್ತು. ಅನೇಕ ವಿಧದಲ್ಲಿ ಉಪಯುಕ್ತ. ಮೂಲತ: ಇಂಡೋನೇಷ್ಯಾದ್ದಾಗಿದ್ದು ಅಲ್ಲಿ ಈಗಲೂ ಕಾಡುಮರವಾಗಿ ಕಂಡುಬರುತ್ತದೆ. ಪೋರ್ಚುಗೀಸರು ಇದನ್ನು ಯುರೋಪಿಗೆ ಒಯ್ದರು. ಭಾರತಕ್ಕೆ ಮಾರಿಷಸ್ ಮೂಲದಿಂದ ಬಂದಿದೆ.
ಉಪಯೋಗಗಳು
ಹಲ್ಲು ನೋವಿಗೆ ಉತ್ತಮ ಔಷಧಿ. ಕೆಮ್ಮಿಗು ತೆಗೆದುಕೊಳ್ಳಬಹುದು.ಸಾಂಬಾರ್ ಪದಾರ್ಥಗಳಲ್ಲಿ ಹೆಚ್ಚಾಗಿ ಬಳಸುವ ಲವಂಗಕ್ಕೆ ಬೇಡಿಕೆ ಹೆಚ್ಚಿರುತ್ತದೆ. ಕಾರಣ ಇದನ್ನು ಆಯುರ್ವೇದ ಔಷಧ, ಟೂಥ್ ಪೌಡರ್, ಪೇಸ್ಟ್ ತಯಾರಿಕೆಯಲ್ಲಿ ಯಥೇಚ್ಛವಾಗಿ ಬಳಸುತ್ತಾರೆ. ಲವಂಗವನ್ನು ಕರ್ನಾಟಕದ ರಾಜ್ಯದ ಮಲೆನಾಡು, ಕರಾವಳಿ ಪ್ರದೇಶದಲ್ಲಿ ಬೆಳೆಯುತ್ತಾರೆ.
ಉಲ್ಲೇಖಗಳು
ವರ್ಗ:ಸಾಂಬಾರು ಬೆಳೆ ವರ್ಗ:ಸಾಂಬಾರು ಪದಾರ್ಥ ವರ್ಗ:ತೋಟಗಾರಿಕ ಬೆಳೆಗಳು ವರ್ಗ:ಸಸ್ಯಗಳು ವರ್ಗ:ಔಷಧೀಯ ಸಸ್ಯಗಳು
ಮಡಗಾಸ್ಕರ್
ಮಡಗಾಸ್ಕರ್ ಅಥವಾ ಮಡಗಾಸ್ಕರ್ ಗಣರಾಜ್ಯ (ಹಳೆಯ ಹೆಸರು ಮಲಗಸಿ/ಮ್ಯಾಲಗಾಸೀ ಗಣರಾಜ್ಯ), ಹಿಂದೂ ಮಹಾಸಾಗರದಲ್ಲಿ ಪೂರ್ವ ಆಫ್ರಿಕಾದ ದಕ್ಷಿಣ ದಂಡೆಯ ಸಮೀಪದಲ್ಲಿ ಇರುವ ಒಂದು ದ್ವೀಪ ರಾಷ್ಟ್ರ. ಮಡಗಾಸ್ಕರ್ ದ್ವೀಪ ಪ್ರಪಂಚದ ನಾಲ್ಕನೇ ಅತಿ ದೊಡ್ಡ ದ್ವೀಪ. ಇದು ಪ್ರಪಂಚದ ಗೊತ್ತಿರುವ ಸಸ್ಯ ಮತ್ತು ಪ್ರಾಣಿ ಪ್ರಬೇಧಗಳಲ್ಲಿನ ೫% ಪ್ರಬೇಧಗಳನ್ನು ಹೊಂದಿದೆ. ಇದರಲ್ಲಿ ಅನೇಕ ಪ್ರಬೇಧಗಳು ಕೇವಲ ಇಲ್ಲಿ ಮಾತ್ರ ಜೀವಿಸುತ್ತವೆ.
ಮ್ಯಾಲಗಾಸೀ ಆಫ್ರಿಕದ ಆಗ್ನೇಯದಲ್ಲಿ 386 ಕಿಮೀ ದೂರದಲ್ಲಿರುವ ಈ ದ್ವೀಪ ಸಮೂಹವನ್ನು ಈ ದ್ವೀಪ ಉತ್ತರದಿಂದ ದಕ್ಷಿಣಕ್ಕೆ 1580 ಕಿಮೀ ಉದ್ದವಿದ್ದು ಪೂರ್ವದಿಂದ ಪಶ್ಚಿಮಕ್ಕೆ 579 ಕಿಮೀ ಅಗಲವಿದೆ. ಇದರ ತೀರಪ್ರದೇಶದ ಒಟ್ಟು ಉದ್ದ 4180 ಕಿಮೀ. ಒಟ್ಟು ವಿಸ್ತೀರ್ಣ 5,84,041 ಚಕಿಮೀ ಜನಸಂಖ್ಯೆ 10,303,000 (1986) ರಾಜಧಾನಿ ಟನನರೀವೋ.
ಭೌತಲಕ್ಷಣ
ಮ್ಯಾಲಗಾಸೀ ಭೂಪ್ರದೇಶವನ್ನು ಮಧ್ಯಬಾಗದ ಪ್ರಸ್ಥಭೂಮಿ ಪೂರ್ವದ ತೀರಪ್ರದೇಶ ಮತ್ತು ಪಶ್ಚಿಮ ಭಾಗದಲ್ಲಿಯ ಕೆಳಮಟ್ಟದ ಪ್ರಸ್ಥಭೂಮಿ ಹಾಗೂ ವಿಶಾಲವಾದ ಬಯಲು ಪ್ರದೇಶ ಎಂದು ವಿಂಗಡಿಸಬಹುದು. ಸಮುದ್ರ ಮಟ್ಟಕ್ಕೆ ಸುಮಾರು 761-1371 ಮೀ ಎತ್ತರವಿರುವ ಮಧ್ಯಭಾಗ ಪ್ರಸ್ಥಭೂಮಿಯ ಭೂಸ್ತರ ಮಡಿಕೆಗಳಿಂದ ಕೂಡಿದ್ದು ಪಶ್ಚಿಮದ ಕಡೆಗೆ ವಾಲಿದೆ. ಅಗ್ನಿಪರ್ವತದಿಂದ ಉಂಟಾಗಿರುವ 2876 ಮೀ ಎತ್ತರದ ಶಿಖರ ದ್ವೀಪದಲ್ಲಿಯೇ ಹೆಚ್ಚು ಎತ್ತರ ಪ್ರದೇಶ. ಪ್ರಸ್ಥಭೂಮಿಯ ಪೂರ್ವ ಹಾಗೂ ಪಶ್ಚಿಮದ ಎಲ್ಲೆಗಳು ಕಡಿದಾಗಿದ್ದು ದಕ್ಷಿಣದ ಕಡೆಯಲ್ಲಿ ಇಳಿಜಾರಿನಿಂದ ಕೂಡಿದೆ. 304 - 608 ಮೀಗಳಷ್ಟು ಕಡಿದಾಗಿರುವ ಪೂರ್ವದ ದುರ್ಗಮ ಸ್ತರಗಳನ್ನು ದಿ ಗ್ರೇಟ್ ಕ್ಲಿಫ್ ಅಥವಾ ಕ್ಲಿಫ್ ಆಫ್ ಅಂಗಾವೊ ಎಂದು ಕರೆಯುತ್ತಾರೆ. ಈ ಪ್ರಪಾತಗಳ ಹಿಂಬದಿಯಲ್ಲಿ ಪ್ರಾಚೀನ ಸರೋವರಗಳ ಅವಶೇಷಗಳಿವೆ. ಇವುಗಳಲ್ಲಿ ಪ್ರಮುಖವಾದದ್ದು ಅಲೋಟ್ರಾ. ಪೂರ್ವ ತೀರದುದ್ದಕ್ಕೂ ಇರುವ ಸರಾಸರಿ 48 ಕಿಮೀ. ಅಗಲದ ಇಕ್ಕಟ್ಟಾದ ತೀರಪ್ರದೇಶ ಮೆಕ್ಕಲು ಮಣ್ಣಿನಿಂದ ಕೂಡಿದ್ದು ಫಲವತ್ತಾಗಿದೆ. ಈ ತೀರ ಮರಳಿನ ದಿಬ್ಬಗಳಿಂದ ಹಾಗೂ ಬಂಡೆಗಳಿಂದ ಕೂಡಿದ್ದು ಹಡಗುಗಳಿಗೆ ಅಪಾಯಕಾರಿಯಾಗಿದೆ. ಪಶ್ಚಿಮಭಾಗದ ಪ್ರಸ್ಥಭೂಮಿ ಹಾಗೂ ಬಯಲುಪ್ರದೇಶ ವಿಶಾಲವಾಗಿದ್ದು ಅನೇಕ ಫಲವತ್ತಾದ ನದೀ ಕಣಿವೆಗಳಿಂದ ಕೂಡಿದೆ. ಸಮುದ್ರತೀರ ಹವಳದ ದಿಬ್ಬಗಳಿಂದಲೂ ಮ್ಯಾಂಗ್ರೋವ್ ವೃಕ್ಷಸಮೂಹಗಳಿಂದಲೂ ಕೂಡಿದೆ. ವಾಯುವ್ಯ ತೀರದಲ್ಲಿ ಅನೇಕ ಅಳಿವೆಗಳೂ ಕೊಲ್ಲಿಗಳೂ ಇವೆ. ಮೊಜಾಂಬಿಕ್ ಕಡಲ್ಗಾಲುವೆ ತೀರದಲ್ಲಿ ಮೆಕ್ಕಲು ಮಣ್ಣನ್ನು ಹರಡುತ್ತದೆ. ಈ ದ್ವೀಪದ ಸುತ್ತ ಇರುವ ಅನೇಕ ದ್ವೀಪಗಳಲ್ಲಿ ಪ್ರಮುಖವಾದದ್ದು ಹಾಗೂ ಹೆಚ್ಚು ಜನಸಂಖ್ಯೆಯುಳ್ಳದ್ದು ನಾಸೀ ಬೇ ದ್ವೀಪ.
ಪ್ರಸ್ಥಭೂಮಿಯ ಪೂರ್ವದ ಕಡಿದಾದ ಭಾಗದಲ್ಲಿ ರಭಸವಾಗಿ ಹರಿಯುವ ನದಿಗಳಿವೆ. ಇವುಗಳ ಉದ್ದ ಕಡಿಮೆಯಿದ್ದು ಅವು ತೀರದಲ್ಲಿಯೇ ಲಗೂನ್‍ಗಳಿಗೆ ಅಥವಾ ಸಮುದ್ರಕ್ಕೆ ಸೇರುತ್ತವೆ. ಈ ನದಿಗಳಲ್ಲಿ ಮುಖ್ಯವಾದವು ಮಂಡ್ರಾರೆ, ಮನರರ, ಫರೋನಿ, ಇವಾಂಡ್ರೊ ಮತ್ತು ಮಾನಿನ್‍ಗೊರಿ. ಪ್ರಸ್ಥಭೂಮಿಯ ಭಾಗ ಹಂತಹಂತವಾಗಿ ಇಳಿಜಾರಿನಿಂದ ಕೂಡಿರುವುದರಿಂದ ಇಲ್ಲಿ ಹೆಚ್ಚು ಉದ್ದವಾದ ಮತ್ತು ದೊಡ್ಡದಾದ ನದಿಗಳಿವೆ. ಈ ದ್ವೀಪದಲ್ಲಿ ಅಗ್ನಿಪರ್ವತಗಳಿಂದಾದ ಅನೇಕ ಸರೋವರಗಳನ್ನು ಕಾಣಬಹುದು.
ಸಸ್ಯ ಹಾಗೂ ಪ್ರಾಣಿ ಸಂಪತ್ತು
ಹಿಂದೆ ಈ ದ್ವೀಪದ ಹೆಚ್ಚಿನ ಭಾಗ ನಿತ್ಯಹರಿದ್ವರ್ಣದ ಕಾಡುಗಳಿಂದ ತುಂಬಿತ್ತು. ಈಗ ಪೂರ್ವಭಾಗದ ಇಳಿಜಾರು ಪ್ರದೇಶ ಮತ್ತು ಪಶ್ಚಿಮಭಾಗಗಳಲ್ಲಿ ಮಾತ್ರ ಈ ಕಾಡುಗಳನ್ನು ಸತತವಾಗಿ ಕಡಿಯುತ್ತಿರುವುದೇ ಇದಕ್ಕೆ ಕಾರಣ. ಪ್ರಸ್ಥಭೂಮಿ ಬೋಳಾಗಿದ್ದು ಸವೆಯುತ್ತಿದೆ. ದ್ವೀಪದ 7/8 ಭಾಗ ಹುಲ್ಲುಗಾವಲು, ಬಿದಿರುಮಳೆ ಮತ್ತು ಕುರುಚಲು ಗಿಡಗಳಿಂದ ಕೂಡಿದೆ. ಈ ದ್ವೀಪದಲ್ಲಿ ಗಂಧ, ಬೀಟೆ ಮತ್ತು ಎಬೊನಿ ಜಾತಿಯ ಮರಗಳಿವೆ. ತೀರಪ್ರದೇಶದಲ್ಲಿಯೂ ಸ್ಕ್ರೂ, ಪೈನ್, ತಾಳೆ ಮತ್ತು ಜೊಂಡು ಬೆಳೆಯುತ್ತದೆ. ದಕ್ಷಿಣ ಶುಷ್ಕಪ್ರದೇಶದಲ್ಲಿ ಮುಳ್ಳುಗಿಡಗಳು. ಕಾಕ್ಟಸ್, ಬಾಒ ಬಾಬ್‍ಗಳನ್ನು ಕಾಣಬಹುದು. ಈ ದ್ವೀಪ ಇತರ ಭಾಗಗಳೊಡೆನೆ ಬೆರೆಯದೆ ಪ್ರತ್ಯೇಕತೆಯನ್ನು ಉಳಿಸಿಕೊಂಡಿರುವುದರಿಂದ ಇಲ್ಲಿ ಪ್ರಾಚೀನ ಸ್ತನಿ ಪ್ರಾಣಿವರ್ಗ ಉಳಿಯಲು ಸಾಧ್ಯವಾಗಿದೆ. ವಾನರ ಸಂತತಿಯಲ್ಲಿರುವ ಒಟ್ಟು ಉಪಜಾತಿಗಳಲ್ಲಿ ಸುಮಾರು ಮುಕ್ಕಾಲುಭಾಗ ಮಡಗಾಸ್ಕರ್‍ನಲ್ಲಿಯೇ ಇದೆ. ಮುಳ್ಳು ಹಂದಿಯ ಜಾತಿಗೆ ಸೇರಿದ ಕ್ರಿಮಿಕೀಟಗಳನ್ನು ತಿನ್ನುವ ಅನೇಕ ಪ್ರಾಣಿಗಳು ಇಲ್ಲಿವೆ. ಪಕ್ಷಿಗಳಲ್ಲಿ ಗಿನಿ ಹಕ್ಕಿಗಳು, ಕವುಜಗಹಕ್ಕಿ, ಪಾರಿವಾಳ, ಕ್ರೌಂಚಪಕ್ಷಿ, ಕೊಕ್ಕರೆಯನ್ನು ಹೋಲುವ, ಐಬಿಸ್, ಫ್ಲೆಮಿಂಗೊ, ಈಗ್ರೆಟ್ ಹಾಗೂ ಗೂಬೆಗಳನ್ನು ಕಾಣಬಹುದು. ಇಲ್ಲಿ ಸುಮಾರು 800 ಜಾತಿಯ ಚಿಟ್ಟೆಗಳು ಪತಂಗಗಳು ಮತ್ತು ಜೇಡಗಳಿವೆ. ಇಲ್ಲಿರುವ ಏಕಮಾತ್ರ ದೊಡ್ಡ ಹಾಗೂ ಅಪಾಯಕಾರಿ ಪ್ರಾಣಿಯೆಂದರೆ ಮೊಸಳೆ, ಇಲ್ಲಿ 3-3.5 ಮೀ ಉದ್ದದ ಹಾವುಗಳಿದ್ದರೂ ಅವು ಅಪಾಯಕಾರಿಗಳಲ್ಲ. ಸಮುದ್ರ ಹಾಗೂ ನದಿಗಳಲ್ಲಿ ವಲ್ಕವಂತ ಪ್ರಾಣಿಗಳು ಹೇರಳವಾಗಿವೆ. ಗ್ಲೋಬ್ ಷಿಪ್ ಮತ್ತು ಕಾ¥sóÀರ್ ಷಿಪ್ ಇಲ್ಲಿಯ ವೈಶಿಷ್ಟ್ಯಗಳು.
ಮಡಗಾಸ್ಕರ್ ದ್ವೀಪದಲ್ಲಿ ಹಲವು ಬಗೆಯ ಪ್ರಾಣಿಗಳು ಮತ್ತು ಪಕ್ಷಿ ಪ್ರಭೇದಗಳಿವೆ. ಇಲ್ಲಿ ಮಾತ್ರ ಕಂಡುಬರುವ ಪ್ರಾಣಿಗಳಲ್ಲಿ ವಿಶಿಷ್ಠ ಜೀವನ ಶೈಲಿಯ ಪ್ರಾಣಿ ಸಿಫಾಕ. ಇದರ ವೈಜ್ಞಾನಿಕ ಹೆಸರು ಪ್ರಾಪಿಥೆಕಸ್ (Propithecus). ಅವುಗಳ ಗಾತ್ರ ದೇಹದ ಉದ್ದ- 40 ರಿಂದ 55 ಸೆಂ.ಮೀ: ಮತ್ತು ಜೀವಿತಾವಧಿ - 15 ರಿಂದ 20 ವರ್ಷ;ತೂಕ 6 ರಿಂದ 8 ಕೆ.ಜಿ:
ಜನಜೀವನ
ಮ್ಯಾಲಗಾಸೀ ಜನತೆ ತಮ್ಮನ್ನು ಆಫ್ರಿಕನ್ನರೆಂದು ಭಾವಿಸಿಲ್ಲ ಮತ್ತು ಸಮೀಪದ ಪೂರ್ವ ಆಫ್ರಿಕದ ರಾಜ್ಯಗಳೊಂದಿಗೆ ಸಂಪರ್ಕವನ್ನೂ ಹೊಂದಿಲ್ಲ. ಆದರೆ ಸುಮಾರು 483 ಕಿಮೀ ದೂರದ ಇಂಡೋನೇಷ್ಯರೊಡನೆ ಇವರ ಸಾಮ್ಯತೆಯನ್ನು ಕಾಣಬಹುದು. ಹಾಗೆಯೇ ಇಲ್ಲಿಯ ಸಸ್ಯ ಹಾಗೂ ಪ್ರಾಣಿಜೀವನ ಆಫ್ರಿಕದಲ್ಲಿರುವುದಕ್ಕಿಂತ ವಿಭಿನ್ನವಾಗಿದೆ. ಹಿಂದೆ ಇದು ಫ್ರೆಂಚ್ ವಸಾಹತಾಗಿದ್ದರಿಂದ ಫ್ರೆಂಚ್ ಮಾತನಾಡುವ ಪಶ್ಚಿಮ ಆಫ್ರಿಕದ ಕೆಲವು ರಾಜ್ಯಗಳೊಡನೆ ಸಂಬಂಧಹೊಂದಿದೆ. ಇಲ್ಲಿಯ ನಿವಾಸಿಗಳಲ್ಲಿ ಎರಡು ಪ್ರಮುಖ ಪಂಗಡಗಳನ್ನು ಕಾಣಬಹುದು. ಆಫ್ರಿಕನ್ ಮೂಲದ ಕರಿಯರು ಮತ್ತು ಇಂಡೋನೇಷ್ಯನ್ ಮೂಲದವರು. ಬಹುಸಂಖ್ಯಾತರಾದ ಕರಿಯರು ತೀರ ಪ್ರದೇಶದಲ್ಲಿ ವಾಸಿಸುತ್ತಾರೆ. ಇಂಡೊನೇಷ್ಯನ್ ಮೂಲದವರು ಮಧ್ಯ ಹಾಗೂ ದಕ್ಷಿಣದ ಪ್ರಸ್ಥಭೂಮಿಯಲ್ಲಿ ವಾಸವಾಗಿದ್ದಾರೆ. ಇಲ್ಲಿಯ ಸರ್ಕಾರ ಆಫ್ರಿಕನ್ನರ ವಶದಲ್ಲಿದೆ. ಭೂಮಿಯಲ್ಲಿ ವಾಸವಾಗಿದ್ದಾರೆ. ಇಲ್ಲಿಯ ಸರ್ಕಾರ ಆಫ್ರಿಕನ್ನರ ವಶದಲ್ಲಿದೆ. ಇಂಡೋನೇಷ್ಯನ್ ಮೂಲದವರು ವಿದ್ಯಾವಂತರಾದರೂ ಅಲ್ಪಸಂಖ್ಯಾತರಾದ್ದರಿಂದ ಅಧಿಕಾರಕ್ಕೆ ಬರಲು ಸಾಧ್ಯವಿಲ್ಲ. ಈ ಕಾರಣದಿಂದ ಎರಡು ಪಂಗಡಗಳ ನಡುವೆ ರಾಜಕೀಯ ಪೈಪೋಟಿಯಿದೆ.
ದೇಶಾದ್ಯಂತ ಬಳಕೆಯಲ್ಲಿರುವ ಮ್ಯಾಲಗಾಸೀ ಭಾಷೆ, ಮಲಯ ಹಾಗೂ ಇಂಡೋನೇಷ್ಯನ್ ಭಾಷೆಗಳನ್ನು ಹೋಲುತ್ತದೆ. ಫ್ರೆಂಚ್ ಮತ್ತು ಮ್ಯಾಲಗಾಸೀ ಎರಡೂ ಇಲ್ಲಿಯ ಅಧಿಕೃತ ಭಾಷೆಗಳು. ಇಲ್ಲಿಯ ನಿವಾಸಿಗಳಲ್ಲಿ 1/3 ಭಾಗ ಕ್ರೈಸ್ತರು. ದೇಶದ ವಾಯುವ್ಯ ಭಾಗದಲ್ಲಿ ಹೆಚ್ಚು ಸಂಖ್ಯೆಯಲ್ಲಿ ಮುಸ್ಲಿಮರಿದ್ದಾರೆ. ಉಳಿದವರು ಸಾಂಪ್ರದಾಯಿಕ ಧರ್ಮವನ್ನು ಅನುಸರಿಸುತ್ತಾರೆ. ಇವರು ತಮ್ಮ ಪೂರ್ವಜರನ್ನೂ ಭೂತಪ್ರೇತಗಳನ್ನೂ ಆರಾಧಿಸುತ್ತಾರೆ, ದನಕರುಗಳನ್ನು ಬಲಿಕೊಡುತ್ತಾರೆ ಹಾಗೂ ಕುಟುಂಬದ ಗೋರಿಗಳನ್ನು ಪೂಜಿಸುತ್ತಾರೆ.
ಇಲ್ಲಿಯ ಸುಮಾರು ಶೇಕಡಾ 45 ರಷ್ಟು ಅಕ್ಷರಸ್ಥರಿದ್ದಾರೆ. 1976 ರಿಂದ 6 ವರ್ಷಗಳವರೆಗೆ ಶಿಕ್ಷಣವನ್ನು 6 ರಿಂದ 13 ವರ್ಷ ವಯಸ್ಸಿನ ಮಕ್ಕಳಿಗೆ ಕಡ್ಡಾಯ ಮಾಡಲಾಗಿದೆ. 1975 ರಲ್ಲಿ ಪ್ರಾಥಮಿಕ ಶಾಲೆಗಳಿಗೆ ಹೋಗುವ ಮಕ್ಕಳ ಪ್ರಮಾಣ ಶೇಕಡಾ 94 ಆಗಿದ್ದು ಸೆಕೆಂಡರಿ ಶಾಲೆಗಳಿಗೆ ಹೋಗುವ ಮಕ್ಕಳ ಪ್ರಮಾಣ ಕೇವಲ ಶೇಕಡಾ 12 ರಷ್ಟಿದ್ದಿತ್ತು. 1961 ರಲ್ಲಿ ಸ್ಥಾಪಿಸಲಾದ ವಿಶ್ವವಿದ್ಯಾನಿಲಯದಲ್ಲಿ ಈತ ಆರು ಪ್ರಾದೇಶಿಕ ಕೇಂದ್ರಗಳೂ ಎಲ್ಲ ವೈದ್ಯಕೀಯ ಸೇವೆಗಳು ಉಚಿತ.
ಆರ್ಥಿಕತೆ
ಮ್ಯಾಲಗಾಸೀ ಕೃಷಿ ಪ್ರಧಾನ ದೇಶ. ಸುಮಾರು 4/5 ರಷ್ಟು ಜನವ್ಯವಸಾಯ ಮತ್ತು ಪಶುಪಾಲನೆಯನ್ನವಲಂಬಿಸಿದ್ದಾರೆ. ಬತ್ತ ಇಲ್ಲಿಯ ಪ್ರಮುಖ ಬೆಳೆ. ಮರಗೆಣಸು, ಕೆಲವು ಧಾನ್ಯಗಳು ಮತ್ತು ಆಲೂಗಡ್ಡೆ ಇತರ ಬೆಳೆಗಳು. ಸೀತಾಳೆ ಹೂವಿನ ಗಿಡ ಹಾಗೂ ಅದರ ಬೀಜ ಇವುಗಳ ಉತ್ಪಾದನೆಯಲ್ಲಿ ಮಡಗಾಸ್ಕರ್ ಪ್ರಪಂಚದಲ್ಲಿಯೇ ಮೊದಲನೆಯದು. ಲವಂಗ, ಕಬ್ಬು ಮತ್ತು ಬಾಳೆಹಣ್ಣು ರಫ್ತಾಗುವ ಉತ್ಪನ್ನಗಳು. ದೇಶದ ಒಟ್ಟು ರಫ್ತಿನ ಆದಾಯದಲ್ಲಿನ ಶೇಕಡಾ 41 ರಷ್ಟು ಕಾಫಿಬೀಜದಿಂದ ಬರುತ್ತದೆ. ರಾಸಾಯನಿಕ ವಸ್ತುಗಳು, ಖನಿಜೋತ್ಪನ್ನಗಳು, ಕಚ್ಚಾ ಪೆಟ್ರೋಲಿಯಂ, ಬಟ್ಟೆ ಲೋಹ ಪದಾರ್ಥಗಳು ಯಂತ್ರೋಪಕರಣಗಳು ಇಲ್ಲಿಗೆ ಆಮದಾಗುವ ಮುಖ್ಯ ಪದಾರ್ಥಗಳು. ಫ್ರಾನ್ಸ್ ಇದರ ಪ್ರಮುಖ ವ್ಯಾಪಾರಿ ಪಾಲುದಾರ. ಇತರ ದೇಶಗಳೆಂದರೆ ಅಮೆರಿಕ, ಜಪಾನ್, ಜರ್ಮನಿ, ಇಟಲಿ, ಇಂಗ್ಲೆಂಡ್‍ಗಳು.
ಇಲ್ಲಿ ಸಿಗುವ ಖನಿಜಗಳಲ್ಲಿ ಮುಖ್ಯವಾದದ್ದು ಕ್ರೋಮೈಟ್, ಇತರ ಖನಿಜಗಳು ಗ್ರಾಫೈಟ್, ಮೈಕಾ ಫಾಸ್ಪೇಟ್, ಸ್ಫಟಿಕಶಿಲೆ, ಬಾಕ್ಸೈಟ್, ಯುರೇನಿಯಮ್ ಮತ್ತು ಕಬ್ಬಿಣ; ಅದೆ ಇವನ್ನು ಲಾಭದಾಯಕವಾಗಿ ಉಪಯೋಗಿಸುವ ಪ್ರಯತ್ನ ಸಾಕಷ್ಟು ನಡೆದಿಲ್ಲ. ಇಲ್ಲಿಯ ಪ್ರಮುಖ ಕೈಗಾರಿಕೆಗಳೆಂದರೆ ವ್ಯವಸಾಯೋತ್ಪನ್ನಗಳ ಸಂಸ್ಕರಣ ಹಾಗೂ ಬಟ್ಟೆ ತಯಾರಿಕೆ. ಟೊಮಾಸಿನಾ ತೈಲ ಶುದ್ಧೀಕರಣ ಕೇಂದ್ರ ಸಂಸ್ಕರಿಸಿದ ತೈಲವನ್ನು ರಫ್ತು ಮಾಡುವುದು. 1985 ರಲ್ಲಿ ಈ ಶುದ್ಧೀಕರಣ ಕೇಂದ್ರ ಉತ್ಪಾದನೆಯ ರಾಸಾಯನಿಕವನ್ನು (ನ್ಯಾಫ್ತಾ) ಉಪಯೋಗಿಸಿ ರಸಾಯನಿಕ ಗೊಬ್ಬರ ತಯಾರಿಸಿದ, ಕಾರ್ಖಾನೆ ಸ್ಥಾಪಿಸಲಾಯಿತು. 1985 - 86 ರಲ್ಲಿ ಕೈಗಾರಿಕೆಗಳನ್ನು ಅಭಿವ್ಥದ್ಧಿಪಡಿಸಲು ಮತ್ತು ಉತ್ಪಾದನೆ ಹೆಚ್ಚಿಸಲು ವಿಶ್ವಬ್ಯಾಂಕ್ 60 ಮಿಲಿಯನ್ ಅಮೆರಿಕನ್ ಡಾಲರುಗಳ ಸಾಲವನ್ನು ನೀಡಿದೆ.
ತಮಾತವೆ ಮತ್ತು ಮಾಜುಂಗ ಇಲ್ಲಿಯ ಪ್ರಮುಖ ಬಂದರುಗಳು. ಟನನ ರೀವೋನಲ್ಲಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣವಿದೆ. ದೇಶದಲ್ಲಿ ಒಟ್ಟು 200 ವಿಮಾನ ನಿಲ್ದಾಣಗಳಿದ್ದು ಅದರಲ್ಲಿ 1/3 ಭಾಗ ಸಾರ್ವಜನಿಕ ವಾಯುಯಾನಕ್ಕೆ ಮೀಸಲಾಗಿದೆ. ಇಲ್ಲಿಯ ಭೂಪ್ರದೇಶ ಸಂಚಾರ ಸೌಲಭ್ಯಗಳು ಅಭಿವೃದ್ಧಿಯಾಗಿಲ್ಲ. ವಾಯುಯಾನ ಸೌಕರ್ಯ ದೇಶದ ಎಲ್ಲ ಕಡೆಯಲ್ಲಿ ಲಭ್ಯವಿದ್ದು ಪ್ರಮುಖ ಸಂಚಾರ ಮಾಧ್ಯಮವಾಗಿದೆ. ಇಲ್ಲಿ ಪ್ರವಾಸಿಗಳಿಗೆ ಅನೇಕ ಆಕರ್ಷಕ ತಾಣಗಳಿದ್ದರೂ ಸಾಕಷ್ಟು ಅಭಿವೃದ್ಧಿ ಪಡೆದಿಲ್ಲ.
ಆಡಳಿತ
ಅಧಿಕೃತವಾಗಿ ಮ್ಯಾಲಗಾಸೀ ಒಂದು ಗಣರಾಜ್ಯ. ಡಿಸೆಂಬರ್ 1975ರ ರಾಜ್ಯಾಂಗದ ಪ್ರಕಾರ ದೇಶದ ಶಾಸನಾಧಿಕಾರ 5 ವರ್ಷಗಳಿಗೊಮ್ಮೆ ವಯಸ್ಕ ಮತದಾನ ಪದ್ಧತಿಯ ಮೇಲೆ ಆಯ್ಕೆಯಾದ 137 ಸದಸ್ಯರನ್ನುಳ್ಳ ರಾಷ್ಟ್ರೀಯ ಜನತಾ ಅಸೆಂಬ್ಲಿಗೆ ಸೇರಿದೆ. ಕಾರ್ಯಾಂಗದ ಮುಖ್ಯಸ್ಥನಾದ ಅಧ್ಯಕ್ಷನನ್ನು ಏಳು ವರ್ಷ ಅವಧಿಗೆ ಸಾರ್ವತ್ರಿಕ ವಯಸ್ಕ ಮತದಾನ ಪದ್ಧತಿಯ ಅನುಸಾರ ಚುನಾಯಿಸುತ್ತಾರೆ. ಅಧ್ಯಕ್ಷ ಸವೋಚ್ಛ ಕ್ರಾಂತಿಕಾರಿ ಮಂಡಲಿಯ ಮುಖ್ಯಸ್ಥನೂ ಆಗಿದ್ದಾನೆ. ಈ ಸಲಹಾ ಮಂಡಲಿ ಮ್ಯಾಲಗಾಸೀ ಸಮಾಜವಾದಿ ಕ್ರಾಂತಿಯ ರಕ್ಷಣೆಯ ಭಾರವನ್ನು ಹೊತ್ತಿದೆ. ಈ ಮಂಡಲಿಯ ಸದಸ್ಯರನ್ನು ಅಧ್ಯಕ್ಷ ನೇಮಿಸುತ್ತಾನೆ. ಈ ನೇಮಕ ಮಾಡುವಾಗ 1/3 ರಷ್ಟು ಸದಸ್ಯರನ್ನು ರಾಷ್ಟ್ರೀಯ ಜನತಾ ಅಸೆಂಬ್ಲಿ ಆರಿಸಿದ ಜನರ ಪಟ್ಟಿಯಿಂದ ನೇಮಕ ಮಾಡಲಾಗುತ್ತದೆ. ಪ್ರಧಾನಮಂತ್ರಿಯನ್ನು ಅಧ್ಯಕ್ಷ ನೇಮಕ ಮಾಡುತ್ತಾನೆ. ಉಳಿದ ಮಂತ್ರಿ ಮಂಡಲದ ಸದಸ್ಯರನ್ನು ಪ್ರಧಾನಿಯ ಶಿಫಾರಸ್ಸಿನ ಅನುಸಾರವಾಗಿ ನೇಮಿಸಲಾಗುತ್ತದೆ. ಕೇಂದ್ರ ಸರ್ಕಾರ ಸ್ಥಳೀಯ ಸರ್ಕಾರಗಳ ಮೇಲೆ ಪೂರ್ಣ ಹತೋಟಿ ಹೊಂದಿದೆ. ದೇಶವನ್ನು ಆರು ಪ್ರಾಂತ್ಯಗಳಾಗಿ ವಿಭಾಗಿಸಲಾಗಿದೆ. 1972 ರ ಕ್ರಾಂತಿಯ ಅನಂತರ ಮಿಲಿಟರಿ ಅಧಿಕಾರಿಗಳೇ ದೇಶವನ್ನು ಆಳುತ್ತಿದ್ದಾರೆ.
ಇತಿಹಾಸ
ಕ್ರಿಸ್ತಪೂರ್ವದಿಂದ ಕ್ರಿ. ಶ. 15 ನೆಯ ಶತಮಾನದ ತನಕ ಇಂಡೋನೇಷ್ಯದಿಂದ ತಂಡತಂಡವಾಗಿ ವಲಸೆ ಬಂದ ಜನ ಇಲ್ಲಿಯ ಮಧ್ಯಭಾಗದ ಪ್ರಸ್ಥಭೂಮಿಯಲ್ಲಿ ನೆಲೆಸಿದರು. ಆಫ್ರಿಕ ಮತ್ತು ಅರೇಬಿಯನ್ ಪರ್ಯಾಯದ್ವೀಪದಿಂದ ವಲಸೆ ಬಂದ ನಿವಾಸಿಗರು ತೀರಪ್ರದೇಶದಲ್ಲಿ ನೆಲೆಸಿದರು. 14 ನೆಯ ಶತಮಾನದ ಅನಂತರ ಮುಸ್ಲಿಮರ ಸಣ್ಣ ಸಣ್ಣ ಗುಂಪುಗಳು ಆಫ್ರಿಕದ ಪೂರ್ವತೀರದಿಂದ ಈ ದ್ವೀಪದ ಉತ್ತರಭಾಗಕ್ಕೆ ಬಂದು ವ್ಯಾಪಾರಿ ವಸಾಹತುಗಳನ್ನು ಸ್ಥಾಪಿಸಿದರು.
ಇನ್ನು ಕೆಲವು ಮುಸ್ಲಿಮರು ಆಫ್ರಿಕನ್ನರೊಡನೆ ಬೆರೆತು ಆಗ್ನೇಯಭಾಗದಲ್ಲಿ ಜಫಿರಮಿನಿಯ ಮತ್ತು ಅಂಟೊಮೋರೋ ಸಾಮ್ರಾಜ್ಯಗಳನ್ನು ಸ್ಥಾಪಿಸಿದರು. ಮಾರ್ಕೊಪೋಲೋನ ಬರೆಹಗಳಲ್ಲಿ ಈ ದೇಶದ ಉಲ್ಲೇಖವನ್ನು ಕಾಣಬಹುದು. ಈ ದ್ವೀಪಕ್ಕೆ ಬಂದ ಮೊದಲನೆಯ ಯುರೋಪಿಯನ್ನನೆಂದರೆ 1500 ರಲ್ಲಿ ಇಲ್ಲಿಗೆ ಬಂದ ಪೋರ್ಚುಗೀಸ್ ನಾವಿಕ ಡಿಯಾಗೊ ಡಯಾಸ್. ಪೋರ್ಚುಗೀಸರು ಈ ದ್ವೀಪವನ್ನು ಸೇಂಟ್ ಲಾರೆನ್ ದ್ವೀಪವೆಂದು ಕರೆಯುತ್ತಿದ್ದರು ಮತ್ತು 16 ನೆಯ ಶತಮಾನದಲ್ಲಿ ಮುಸ್ಲಿಮರ ವಸಾಹತುಗಳನ್ನು ನಾಶಪಡಿಸಲು ಪದೇ ಪದೇ ದಾಳಿ ನಡೆಸುತ್ತಿದ್ದರು. ಕ್ರಮೇಣ ಇತರ ಯುರೋಪಿಯನ್ ದೇಶಗಳೂ ಇಲ್ಲಿಗೆ ಕಾಲಿಟ್ಟವು. 17 ನೆಯ ಶತಮಾನದ ಉತ್ತರಭಾಗ ಹಾಗೂ 18 ನೆಯ ಶತಮಾನದ ಆದಿಭಾಗದಲ್ಲಿ ಕಡಲ್ಗಳ್ಳರು ನೆಲೆಸಿ ಹಿಂದೂಮಹಾಸಾಗರದಲ್ಲಿ ನೌಕೆಗಳ ಮೇಲೆ ದಾಳಿ ನಡೆಸುತ್ತಿದ್ದರು. ಈ ದ್ವೀಪದ ಮೇಲೆ ಅನೇಕ ಸಾಮ್ರಾಜ್ಯಗಳು ಅಧಿಪತ್ಯ ನಡೆಸಿದವು. ಅದರೆ 1300 ವೇಳೆಗೆ ದ್ವೀಪದ ಬಹುಭಾಗ ಮೆರಿನಾ ಸಾಮ್ರಾಜ್ಯಕ್ಕೆ ಸೇರಿತು.
ಮೊದಲನೆಯ ರಡಾಮಾ ದೊರೆ 1800 ರಲ್ಲಿ ರಾಜನಾದ ಬಳಿಕ ಇಂಗ್ಲಿಷ್ ಮತ್ತು ಫ್ರೆಂಚ್ ವ್ಯಾಪಾರಿಗಳು ಮತ್ತು ಧರ್ಮಪ್ರಚಾರಕರು ಬಂದು ನೆಲೆಸಲು ಅನುಮತಿ ನೀಡಿದ. ಅವರು ಇಲ್ಲಿ ಅನೇಕ ಚರ್ಚು ಮತ್ತು ಶಾಲೆಗಳನ್ನು ತೆರೆದು ಗುಲಾಮಗಿರಿ ನಿರ್ಮೂಲಕ್ಕೆ ಪ್ರೋತ್ಸಾಹ ನೀಡಿದರು. 1840ರ ದಶಕದಲ್ಲಿ ರಾಣಿಯಾದ ಮೊದಲನೆಯ ರಾನಾವಲೋನಾ ಯುರೋಪಿಯನ್ನರನ್ನು ದ್ವೀಪದಿಂದ ಹೊರಗೆ ಕಳುಹಿಸಿದರು. 1861ರಲ್ಲಿ ಅವಳ ಮರಣಾನಂತರ ಅವರು ಮತ್ತೆ ವಾಪಸಾದರು. 1869 ರ ಅನಂತರ ಇಲ್ಲಿ ಫ್ರೆಂಚ್ ಪ್ರಭಾವ ಹೆಚ್ಚಾಯಿತು. ಮೆರಿನಾ ಹಾಗೂ ಫ್ರೆಂಚರ ನಡುವೆ 1880 ಮತ್ತು 1890 ದಶಕಗಳಲ್ಲಿ ಅನೇಕ ಬಾರಿ ಯುದ್ಧವಾಗಿ 1896 ರಲ್ಲಿ ಈ ರಾಜ್ಯ ಫ್ರೆಂಚ್ ವಸಾಹತಾಯಿತು.
ಒಂದನೆಯ ಪ್ರಪಂಚ ಯುದ್ಧ ಕಾಲದಲ್ಲಿ ಮೆರಿನಾ ನಾಯಕರು ಸ್ವಾತಂತ್ರ್ಯಕ್ಕಾಗಿ ಹೋರಾಟ ನಡೆಸಿದರು. ಫ್ರಾನ್ಸ್ ಕೆಲವು ಆರ್ಥಿಕ ವಿಷಯಗಳಲ್ಲಿ ವಸಾಹತುಗೆ ಅಧಿಕಾರ ನೀಡಿತು ಮತ್ತು ಅಸೆಂಬ್ಲಿಗೆ ಪ್ರತಿನಿಧಿಗಳನ್ನು ಚುನಾಯಿಸಲು 1945 ರಲ್ಲಿ ಹಕ್ಕು ನೀಡಿತು. ಇದಲ್ಲದೆ ಫ್ರೆಂಚ್ ಪಾರ್ಲಿಮೆಂಟಿಗೆ ಪ್ರತಿನಿಧಿಗಳನ್ನು ಚುನಾಯಿಸಲು ಸಹ ಅಧಿಕಾರ ನೀಡಿತು. ಇದಲ್ಲದೆ ಫ್ರೆಂಚ್ ಪಾರ್ಲಿಮೆಂಟಿಗೆ ಪ್ರತಿನಿಧಿಗಳನ್ನು ಚುನಾಯಿಸಲು ಸಹ ಅಧಿಕಾರ ನೀಡಿತು. ಇದರಿಂದ ಜನರು ತೃಪ್ತರಾಗದೆ 1947 ರಲ್ಲಿ ಎರಡು ವರ್ಷ ಕಾಲ ಸಶಸ್ತ್ರ ಹೋರಾಟ ಪ್ರಾರಂಭವಾಯಿತು. 1950 ರ ದಶಕದ ಅಂತ್ಯಭಾಗದಲ್ಲಿ ದ್ವೀಪ ಹಂತಹಂತವಾಗಿ ಸ್ವರಾಜ್ಯವನ್ನು ಶಾಂತಿಯುತವಾಗಿ ಪಡೆಯಿತು. 1958 ರಲ್ಲಿ ಈ ದ್ವೀಪ ಫ್ರೆಂಚ್ ಅಧೀನದಲ್ಲಿ ಸ್ವಯಮಾಡಳಿತವುಳ್ಳ ಗಣರಾಜ್ಯವಾಯಿತು. 1960 ರಲ್ಲಿ ಜೂನ್ 26ರಂದು ಸಂಪೂರ್ಣ ಸ್ವಾತಂತ್ರ್ಯ ಪಡೆಯಿತು. 1959ರಲ್ಲಿ ಫಿಲಿಬರ್ಟ್ ಸಿರಾನಾನಾ ಮೊದಲ ಅಧ್ಯಕ್ಷನಾಗಿ 1965 ಹಾಗೂ 1972 ರಲ್ಲಿ ಮತ್ತೆ ಅಧ್ಯಕ್ಷನಾಗಿ ಚುನಾಯಿತನಾದ. 1972 ರಲ್ಲಿ ಸರ್ಕಾರದ ವಿರುದ್ಧ ಚಳುವಳಿಯಿಂದಾಗಿ ಸಿರಾನಾನಾ ರಾಜೀನಾಮೆ ನೀಡಬೇಕಾಯಿತು. ಆಗ ಸೈನ್ಯಾಧಿಕಾರಿಗಳು ಆಡಳಿತವನ್ನು ತಮ್ಮ ವಶಕ್ಕೆ ತೆಗೆದುಕೊಂಡರು. 1977ರಲ್ಲಿ ಪಾರ್ಲಿಮೆಂಟನ್ನು ಸ್ಥಾಪಿಸಿದರೂ ಮಿಲಿಟರಿ ಆಡಳಿತ ಮುಂದುವರಿದಿದೆ. 1960 ಸಪ್ಟೆಂಬರ್ 20 ರಂದು ವಿಶ್ವಸಂಸ್ಥೆ ಸದಸ್ಯತ್ವ ಪಡೆಯಿತು.
ಬಾಹ್ಯ ಸಂಪರ್ಕಗಳು
ವರ್ಗ:ಪೂರ್ವ ಆಫ್ರಿಕಾ ವರ್ಗ:ಆಫ್ರಿಕ ಖಂಡದ ದೇಶಗಳು
ಕಲ್ಲಿಕೋಟೆ
ನಿರ್ದೇಶಾಂಕ: [//tools.wmflabs.org/geohack/geohack.php?pagename=%E0%A4%95%E0%A5%8B%E0%A4%A1%E0%A4%BC%E0%A4%BF%E0%A4%95%E0%A5%8B%E0%A4%A1&params=11.25_N_75.77_E_type:city_region:IN-XX <span class="geo-dms" title="इस जगह के लिए मानचित्र, हवाई छायाचित्र एवं अन्य आँकड़े"> 11°15′N 75°46′E  &#xFEFF; / &#xFEFF; <span class="geo-dec" title="इस जगह के लिए मानचित्र, हवाई छायाचित्र एवं अन्य आँकड़े">11.25°N 75.77°E &#xFEFF; / 11.25; 75.77   ]
ಕಲ್ಲಿಕೋಟೆ (ಕೋಝಿಕ್ಕೋಡ್, ಕೋ ೞಿ ಕ್ಕೋಡ್, ಅಥವಾ ಕ್ಯಾಲಿಕಟ್, ಮಲಯಾಳಂ : കോഴിക്കോട് ) ದಕ್ಷಿಣ ಭಾರತದ ಕೇರಳ ರಾಜ್ಯದಲ್ಲಿ ಅರಬ್ಬಿ ಸಮುದ್ರದ ನೈಋತ್ಯ ಕರಾವಳಿಯಲ್ಲಿದೆ. ಅದರ ಪಶ್ಚಿಮಕ್ಕೆ ವಿಶಾಲ ಮತ್ತು ನೆಮ್ಮದಿಯ ಅರಬ್ಬಿ ಸಮುದ್ರವಿದೆ ಮತ್ತು ಪೂರ್ವಕ್ಕೆ ವಯನಾಡ್ ಬೆಟ್ಟಗಳು ಅದರ ಸೌಂದರ್ಯವನ್ನು ಹೆಚ್ಚಿಸುತ್ತವೆ. ಹಸಿರು, ಪ್ರಶಾಂತ ಪರಿಸರ, ಐತಿಹಾಸಿಕ ಕಟ್ಟಡಗಳು, ವನ್ಯಜೀವಿ ಅಭಯಾರಣ್ಯಗಳು, ನದಿಗಳು, ಬೆಟ್ಟಗಳು ಇತ್ಯಾದಿಗಳನ್ನು ನೋಡಲು ಇಲ್ಲಿಗೆ ಹೆಚ್ಚಿನ ಸಂಖ್ಯೆಯ ಪ್ರವಾಸಿಗರು ಬರುತ್ತಾರೆ.
ಇತಿಹಾಸ
ಕಲ್ಲಿಕೋಟೆಯ ಆರಂಭಿಕ ಇತಿಹಾಸವು ಸ್ಪಷ್ಟವಾಗಿಲ್ಲ. ಇತಿಹಾಸಪೂರ್ವ ಕಾಲದ ಕಲ್ಲಿನ ಗುಹೆಗಳು ಇಲ್ಲಿ ಕಂಡುಬಂದಿವೆ. ಸಂಗಮ ಯುಗದಲ್ಲಿ ಈ ಜಿಲ್ಲೆ ಚೇರ ಸಾಮ್ರಾಜ್ಯದ ಆಡಳಿತದಲ್ಲಿತ್ತು. ಆ ಸಮಯದಲ್ಲಿ ಈ ಸ್ಥಳವು ವ್ಯಾಪಾರ ಚಟುವಟಿಕೆಗಳ ಕೇಂದ್ರವಾಗಿತ್ತು. ಕೊಡಿಕೋಡ್ ಅಸ್ತಿತ್ವವು ಹದಿಮೂರನೇ ಶತಮಾನದಲ್ಲಿ ಹೊರಹೊಮ್ಮಿತು. ಇರ್ನಾಡ್ ರಾಜ ಉದಯವರ್ ಕಲ್ಲಿಕೋಟೆ ಮತ್ತು ಪೊನ್ನಿಯಾಂಕರ್ ಸುತ್ತಮುತ್ತಲಿನ ಪ್ರದೇಶವನ್ನು ವಶಪಡಿಸಿಕೊಂಡರು ಮತ್ತು ವೇಲಾಪುರಂ ಎಂಬ ಕೋಟೆಯನ್ನು ನಿರ್ಮಿಸಿದರು. ಪೋರ್ಚುಗೀಸ್ ನಾವಿಕ ವಾಸ್ಕೊ ಡ ಗಾಮಾ ತನ್ನ ಸಿಬ್ಬಂದಿಯೊಂದಿಗೆ ಕ್ರಿ.ಶ 1498 ರಲ್ಲಿ ಮೊದಲು ಇಲ್ಲಿಗೆ ಪ್ರವೇಶಿಸಿದರು. ಸಮುದ್ರದ ಮೂಲಕ ಆಗಮಿಸಿದ ಮೊದಲ ಯುರೋಪಿಯನ್ ಇವರು. ಅದರ ನಂತರ ಡಚ್, ಫ್ರೆಂಚ್ ಮತ್ತು ಬ್ರಿಟಿಷರು ಇಲ್ಲಿಗೆ ಬಂದರು. ನಂತರ, ಈ ಸ್ಥಳವು ಪ್ರಬಲ ಝಾಮೊರಿನ್ ಅಥವಾ ಸಂಬೂದಿರಿ ಸಾಮ್ರಾಜ್ಯದ ರಾಜಧಾನಿಯಾಯಿತು. 1956 ರಲ್ಲಿ ಕೇರಳವು ಒಂದು ರಾಜ್ಯವಾಗಿ ರೂಪುಗೊಂಡ ನಂತರ ಕಲ್ಲಿಕೋಟೆ ರಾಜ್ಯದ ವ್ಯವಹಾರ ಚಟುವಟಿಕೆಗಳ ಕೇಂದ್ರವಾಯಿತು. center|thumb|550x550px| ಸಿವಿಟೇಟ್ಸ್ ಆರ್ಬಿಸ್ ಟೆರಾರಮ್ (ಜಾರ್ಜ್ ಬ್ರೌನ್ ಮತ್ತು ಫ್ರಾಂಜ್ ಹೊಗೆನ್ಬರ್, 1572) ಎಂಬ ಅಟ್ಲಾಸ್ನಲ್ಲಿ ಕಲ್ಲಿಕೋಟೆಯ ಪ್ರಾತಿನಿಧ್ಯ
ಪ್ರೇಕ್ಷಣೀಯ ಸ್ಥಳಗಳು
right|thumb|350x350px| ಕೆಎಸ್‌ಆರ್‌ಟಿಸಿಯ ವೋಲ್ವೋ ಮುನ್ಸಿಪಲ್ ಬಸ್ ಸೇವೆ
ಪಝಸಿರಾಜ ಮ್ಯೂಸಿಯಂ
ಕಲ್ಲಿಕೋಟೆಯ ಶ್ರೀಮಂತ ಇತಿಹಾಸದ ಒಂದು ನೋಟವನ್ನು ಈ ವಸ್ತುಸಂಗ್ರಹಾಲಯದಲ್ಲಿ ಕಾಣಬಹುದು. ಮ್ಯೂಸಿಯಂ ನಗರದ 5 ಕಿಲೋಮೀಟರ್ ಪೂರ್ವದಲ್ಲಿದೆ. ರಾಜ್ಯದ ಪುರಾತತ್ವ ಇಲಾಖೆ ವಸ್ತುಸಂಗ್ರಹಾಲಯವನ್ನು ನೋಡಿಕೊಳ್ಳುತ್ತದೆ. ವಸ್ತುಸಂಗ್ರಹಾಲಯದಲ್ಲಿ ಪ್ರಾಚೀನ ನಾಣ್ಯಗಳು, ಕಂಚಿನ ವಸ್ತುಗಳು, ಪ್ರಾಚೀನ ಭಿತ್ತಿಚಿತ್ರಗಳ ಪ್ರತಿಗಳು ಇತ್ಯಾದಿಗಳು ಈ ಪ್ರದೇಶದ ಪರಂಪರೆಯನ್ನು ಪ್ರದರ್ಶಿಸುತ್ತವೆ.
ಕಲಾ ಸೌಧ
ಈ ಆರ್ಟ್ ಗ್ಯಾಲರಿ ಪಝಸಿರಾಜ ಮ್ಯೂಸಿಯಂ ಪಕ್ಕದಲ್ಲಿದೆ. ರಾಜಾ ರವಿವರ್ಮ ಅವರ ವರ್ಣಚಿತ್ರಗಳನ್ನು ಇಲ್ಲಿ ಕಾಣಬಹುದು. ಈ ಇಬ್ಬರು ಕಲಾವಿದರು ತಿರುವಾಂಕೂರಿನ ರಾಜವಂಶಕ್ಕೆ ಸೇರಿದವರು. ಕಲೆಯ ಜನರು ಈ ಸ್ಥಳಕ್ಕೆ ಭೇಟಿ ನೀಡಲು ಮರೆಯುವುದಿಲ್ಲ. ರವಿ ರಾಜ ವರ್ಮಾ ಆಯಿಲ್ ಪೇಂಟ್‌ಗಳನ್ನು ಬಳಸಿದ ಮೊದಲ ಕಲಾವಿದ ಎಂದು ಹೇಳಲಾಗುತ್ತದೆ. ಈ ಆರ್ಟ್ ಗ್ಯಾಲರಿ ಸೋಮವಾರ ಮತ್ತು ಸಾರ್ವಜನಿಕ ರಜಾದಿನಗಳಿಗೆ ಹೆಚ್ಚುವರಿಯಾಗಿ ಪ್ರತಿದಿನ ಬೆಳಿಗ್ಗೆ 10 ರಿಂದ ಸಂಜೆ 5 ರವರೆಗೆ ತೆರೆದಿರುತ್ತದೆ.
ಮನಚಿರಾ ಮೈದಾನ
ಈ ಮೈದಾನವು ನಗರದ ಹೃದಯಭಾಗದಲ್ಲಿದೆ. ಈ ಸ್ಥಳವು ಝಾಮೊರಿನ್ ಅರಸರ ಅರಮನೆಯ ದೊಡ್ಡ ಪ್ರಾಂಗಣವಾಗಿತ್ತು. ಇದನ್ನು ಈಗ ಸುಂದರವಾದ ಉದ್ಯಾನವನವಾಗಿ ಮಾರ್ಪಡಿಸಲಾಗಿದೆ. ಕೇರಳದ ಸಾಂಪ್ರದಾಯಿಕ ಮನೆಗಳನ್ನು ಅದರ ಸುತ್ತಲೂ ನಿರ್ಮಿಸಲಾಗಿದೆ. ಹತ್ತಿರದಲ್ಲಿ ಒಂದು ದೊಡ್ಡ ನೀರಿನ ಟ್ಯಾಂಕ್ ಇದೆ.
ಕಲ್ಲಿಕೋಟೆ ಬೀಚ್
ನಗರದ ಪೂರ್ವ ಭಾಗದ ಕರಾವಳಿಯಲ್ಲಿ ದೂರದವರೆಗೆ ವ್ಯಾಪಿಸಿರುವ ಈ ಬೀಚ್ ಒಂದು ಅನನ್ಯ ನೋಟವನ್ನು ನೀಡುತ್ತದೆ. ಕಡಲತೀರದ ಮೇಲೆ ಸೂರ್ಯೋದಯದ ಸಮಯದಲ್ಲಿ ಸೂರ್ಯನ ಕೆಂಪು ಬಣ್ಣವು ಮರಳಿನ ಮೇಲೆ ಬಿದ್ದಾಗ, ಆ ಸಮಯದಲ್ಲಿ ನೋಟವು ಬಹಳ ವಿಶಿಷ್ಟವಾಗಿದೆ. ಲಘು ಮನೆಗಳು, ಲಯನ್ಸ್ ಪಾರ್ಕ್ ಮತ್ತು ಅಕ್ವೇರಿಯಂ ಅನ್ನು ಸಹ ಇಲ್ಲಿ ಕಾಣಬಹುದು.
ಬೇಪೋರ್
ಈ ಸಣ್ಣ ಕರಾವಳಿ ಪಟ್ಟಣವು ಕಲ್ಲಿಕೋಟೆಯಿಂದ 11 ಕಿ.ಮೀ ದೂರದಲ್ಲಿ ಚಾಲಿಯಾರ್ ನದಿಯ ಮುಖಭಾಗದಲ್ಲಿದೆ. ಈ ನಗರವು ಶತಮಾನಗಳಿಂದ ಹಡಗು ನಿರ್ಮಾಣ ಉದ್ಯಮಕ್ಕೆ ಜನಪ್ರಿಯವಾಗಿದೆ. 1500 ಕ್ಕೂ ಹೆಚ್ಚು ವರ್ಷಗಳಿಂದ ಈ ಸ್ಥಳವು ಉಋ ಅಂದರೆ ಅರೇಬಿಕ್ ವ್ಯಾಪಾರಿ ಹಡಗುಗಳ ನಿರ್ಮಾಣಕ್ಕೆ ಹೆಸರುವಾಸಿಯಾಗಿದೆ.
ವಡಕರ್
ಈ ಸ್ಥಳವು ಸಮರ ಕಲೆಗಳ ವಾಣಿಜ್ಯ ಕೇಂದ್ರವಾಗಿದೆ. ಉತ್ತರ ಮಲಬಾರ್‌ನ ಪೌರಾಣಿಕ ನಾಯಕ ತಚೋಲಿ ಒಥೆನಮ್ ಇಲ್ಲಿ ಜನಿಸಿದರು. ಸಮರ ಕಲೆಗಳ ಶ್ರೇಷ್ಠ ಸಂಪ್ರದಾಯವನ್ನು ಅಭಿವೃದ್ಧಿಪಡಿಸಿದವರು ವಡಕರ್. ಪ್ರಾಚೀನ ಕಾಲದಲ್ಲಿ ವಡಕರ್ ವಾಣಿಜ್ಯ ಮತ್ತು ವಾಣಿಜ್ಯ ಚಟುವಟಿಕೆಗಳ ಕೇಂದ್ರವಾಗಿತ್ತು.
ತುಷಾರಗಿರಿ
thumb| ತಾಲಿ ಸುಬ್ರಮಣ್ಯ ದೇವಸ್ಥಾನ ಈ ಸ್ಥಳವು ಜಲಪಾತಗಳು ಮತ್ತು ಹಚ್ಚ ಹಸಿರಿನ ಕಾಡುಗಳಿಗೆ ಹೆಸರುವಾಸಿಯಾಗಿದೆ. ತುಷಾರಗಿರಿ ಕೊಡಂಚರಿಯಿಂದ 11 ಕಿ.ಮೀ ದೂರದಲ್ಲಿದೆ, ಇದು ರಬ್ಬರ್ ಸಸ್ಯಗಳು, ತೆಂಗಿನಕಾಯಿ, ಕಾಗದ, ಶುಂಠಿ ಮತ್ತು ಎಲ್ಲಾ ರೀತಿಯ ಮಸಾಲೆ ಮರದ ಸಸ್ಯಗಳಿಂದ ಕೂಡಿದೆ. ತುಷಾರ್ಗಿರಿ ಬಳಿಯ ಕಾಕ್ಕಾಯಂನಲ್ಲಿ ಅಣೆಕಟ್ಟು ಇದೆ. ಇಲ್ಲಿ ನದಿಗಳು ಮತ್ತು ಜಲಪಾತಗಳಲ್ಲಿ ಚಾರಣವನ್ನು ಆನಂದಿಸಬಹುದು.
ವಿಜ್ಞಾನ ತಾರಾಲಯ
ಕಲ್ಲಿಕೋಟೆಯಲ್ಲಿ ಕಾಸ್ಮಿಕ್ ಕರ್ನಲ್ಗಳನ್ನು ಅರ್ಥಮಾಡಿಕೊಳ್ಳಲು ಮತ್ತು ನಕ್ಷತ್ರಗಳು ಮತ್ತು ಗ್ರಹಗಳ ಬಗ್ಗೆ ಪ್ರಮುಖ ಮಾಹಿತಿಯನ್ನು ಕಲಿಯಲು ನೀವು ತಾರಾಲಯಕ್ಕೆ (ಸೈನ್ಸ್ ಪ್ಲಾನೆಟೇರಿಯಮ್) ಭೇಟಿ ನೀಡಬಹುದು. ಜಾಫರ್ಖಾನ್ ಕಾಲೋನಿಯಲ್ಲಿರುವ ಈ ತಾರಾಲಯದಲ್ಲಿ ಅನೇಕ ಆಟಗಳು ಮತ್ತು ಒಗಟುಗಳ ಮೂಲಕ ತನ್ನ ಸಮಯವನ್ನು ಕಳೆಯಬಹುದು.
ಪೂಕೋಟ್ ಸರೋವರ
ಕಲ್ಲಿಕೋಟೆಯನಲ್ಲಿರುವ ಈ ಸರೋವರವು ನೈಸರ್ಗಿಕ ಮತ್ತು ಶುದ್ಧ ನೀರಿನ ಸರೋವರವಾಗಿದೆ. ಹುಲ್ಲು ಮತ್ತು ಹಚ್ಚ ಹಸಿರಿನ ಮರಗಳಿಂದ ಆವೃತವಾದ ಈ ಸರೋವರವು ಶಾಂತ ವಾತಾವರಣವನ್ನು ಬಯಸುವವರಿಗೆ ಸೂಕ್ತ ಸ್ಥಳವಾಗಿದೆ.
ತಾಲಿ ದೇವಸ್ಥಾನ
ಕಲ್ಲಿಕೋಟೆ ನಗರದ ಕೇಂದ್ರದಲ್ಲಿರುವ ಈ ದೇವಾಲಯವು ಝಾಮೊರಿನ್ ಸಾಮ್ರಾಜ್ಯದ ಸ್ಮರಣೀಯ ಸಂಕೇತವಾಗಿದೆ. ರೇವತಿ ಪಟ್ಟಥಾನಂ ಎಂಬ ವಾರ್ಷಿಕ ಶೈಕ್ಷಣಿಕ ಸ್ಪರ್ಧೆಯನ್ನು ಇಲ್ಲಿ ನಡೆಸಲಾಗುತ್ತದೆ.
ತಲುಪುವುದು ಹೇಗೆ
ಕರಿಪುರವು ಕಲ್ಲಿಕೋಟೆ ನಗರದಿಂದ 23 ಕಿ.ಮೀ ದೂರದಲ್ಲಿರುವ ಹತ್ತಿರದ ವಿಮಾನ ನಿಲ್ದಾಣವಾಗಿದೆ. ಮುಂಬೈ, ಚೆನ್ನೈ, ಬೆಂಗಳೂರು ಮತ್ತು ಮಧ್ಯಪ್ರಾಚ್ಯಕ್ಕೆ ಪ್ರತಿದಿನ ವಿಮಾನಗಳನ್ನು ಹಾರಿಸಲಾಗುತ್ತದೆ.
ಕಲ್ಲಿಕೋಟೆ ರೈಲ್ವೆ ನಿಲ್ದಾಣವು ಮಂಚೀರಾ ಚೌಕದ ದಕ್ಷಿಣಕ್ಕೆ ಇದೆ. ಈ ರೈಲ್ವೆ ನಿಲ್ದಾಣವು ಮಂಗಳೂರು, ಎರ್ನಾಕುಲಂ, ತಿರುವನಂತಪುರ, ಚೆನ್ನೈ, ಕೊಯಮತ್ತೂರು ಮತ್ತು ಗೋವಾಗಳಿಗೆ ಸಾಮಾನ್ಯ ರೈಲುಗಳ ಮೂಲಕ ಸಂಪರ್ಕ ಹೊಂದಿದೆ.
ರಾಷ್ಟ್ರೀಯ ಹೆದ್ದಾರಿ 14 ಕಲ್ಲಿಕೋಟೆಯನ್ನು ಕೇರಳ ಮತ್ತು ಇತರ ನಗರಗಳಿಗೆ ಸಂಪರ್ಕಿಸುತ್ತದೆ. ಕಲ್ಲಿಕೋಟೆ ನಗರದಿಂದ ಅನೇಕ ಬಸ್ಸುಗಳು ಇತರ ನಗರಗಳಿಗೆ ಹೋಗುತ್ತವೆ. thumb| ಕಲ್ಲಿಕೋಟೆಯ ಮಾವೂರ್ ರಸ್ತೆ ಬಸ್ ನಿಲ್ದಾಣ
ಬಾಹ್ಯ ಲಿಂಕ್‌ಗಳು
ವರ್ಗ:Pages with unreviewed translations
ಕೋಪ
thumb|ದಿ ಆಂಗರ್ ಆಪ್ ಅಚಿಲೆಸ್‌ನಲ್ಲಿ ಜಿಯೊವಾನಿ ಬಟ್ಟಿಸ್ಟ ಟೈಪೋಲೊ ಗ್ರೀಕ್ ಮುಖಂಡನು ಆಗಮೆಮ್ನನ್‌ನ ಮೇಲೆ ದಾಳಿ ನಡೆಸುವುದನ್ನು ಈ ರೀತಿ ಚಿತ್ರಿಸಿದ್ದಾನೆ.
ಕೋಪ ವು ಒಂದು ಭಾವಪ್ರಧಾನ ವಿಷಯವಾಗಿದೆ. ಕೋಪದ ದೈಹಿಕ ಪರಿಣಾಮವಾಗಿ ಹೃದಯ ಬಡಿತ, ರಕ್ತದೊತ್ತಡ ಹಾಗೂ ಅಡ್ರೀನಲೈನ್‌‌ ಮತ್ತು ನಾರ್ಅಡ್ರೀನಲೈನ್‌‌ ಮಟ್ಟವು ಏರುತ್ತದೆ. ಕೋಪವು ಗ್ರಹಿಸಿದ ಹಾನಿಯ ಅಪಾಯಕ್ಕೆ ಕಾದಾಡುವ ಅಥವಾ ವ್ಯತ್ಯಾಸಗೊಳಿಸುವ ಮಿದುಳಿನ ಪ್ರತಿಕ್ರಿಯೆಯ ಭಾಗವಾಗಿದೆ ಎಂದು ಕೆಲವರು ಹೇಳುತ್ತಾರೆ. ವ್ಯಕ್ತಿಯು ಮತ್ತೊಂದು ಹೊರಗಿನ ಬಲದ ಬೆದರಿಕೆಯ ವರ್ತನೆಯನ್ನು ತಕ್ಷಣವೇ ನಿಲ್ಲಿಸಲು ಪ್ರಯತ್ನಿಸುವ ಪ್ರಜ್ಞೆಯುಳ್ಳ ಆಯ್ಕೆಯನ್ನು ಮಾಡುವಾಗ ಕೋಪವು ವರ್ತನೆಯ, ಅರಿವಿನ ಮತ್ತು ಮಾನಸಿಕ ಪ್ರಬಲ ಭಾವನೆಯಾಗುತ್ತದೆ. ಇಂಗ್ಲಿಷ್ ಪದವು ಮೂಲತಃ ಹಳೆಯ ನಾರ್ಸ್ ಭಾಷೆಯ ಆಂಗರ್ ‌ನಿಂದ ಬಂದಿದೆ. ಕೋಪವು ಅನೇಕ ದೈಹಿಕ ಮತ್ತು ಮಾನಸಿಕ ಪರಿಣಾಮಗಳನ್ನು ಹೊಂದಿರುತ್ತದೆ.
ಆಧುನಿಕ ಮನಶ್ಶಾಸ್ತ್ರಜ್ಞರು ಕೋಪವು ಎಲ್ಲಾ ಮಾನವರು ಅನುಭವಿಸುವ ಪ್ರಾಥಮಿಕ, ನೈಸರ್ಗಿಕ ಮತ್ತು ಪರಿಪಕ್ವ ಭಾವನೆಯಾಗಿದೆ; ಅದಲ್ಲದೇ ಅದರ ಉಳಿಕೆಗಾಗಿ ಕ್ರಿಯಾತ್ಮಕ ಮೌಲ್ಯವನ್ನು ಹೊಂದಿರುವ ಅಂಶವೆಂದು ಹೇಳುತ್ತಾರೆ. ಕೋಪವು ಸರಿಪಡಿಸುವ ಕ್ರಿಯೆಗಾಗಿ ಮಾನಸಿಕ ಮೂಲಗಳನ್ನು ಚಲನಗೊಳಿಸಬಹುದು. ಅನಿಯಂತ್ರಿತ ಕೋಪವು ವೈಯಕ್ತಿಕ ಅಥವಾ ಸಾಮಾಜಿಕ ಸದ್ವರ್ತನೆಯ ಮೇಲೆ ಋಣಾತ್ಮಕ ಪರಿಣಾಮವನ್ನು ಉಂಟುಮಾಡಬಹುದು. ಅನೇಕ ತತ್ವಜ್ಞಾನಿಗಳು ಮತ್ತು ಬರಹಗಾರರು ಅನೈಚ್ಛಿಕ ಮತ್ತು ಅನಿಯಂತ್ರಿತ ಕೋಪದ ಮನಸ್ಸು ಅಪಾಯಕಾರಿಯಾಗಿರುತ್ತದೆಂದು ಹೇಳಿದ್ದಾರೆ. ಕೋಪದ ವಾಸ್ತವಿಕ ಮೌಲ್ಯದ ಬಗ್ಗೆ ವಾಗ್ವಾದವಿದೆ. ಕೋಪದಿಂದ ವರ್ತಿಸುವುದರ ಬಗ್ಗೆ ಬಹುಹಿಂದಿನ ತತ್ವಜ್ಞಾನಿಗಳಿಂದ ಹಿಡಿದು ಆಧುನಿಕ ಕಾಲದವರೆಗೂ ಅನೇಕ ಬರಹಗಳಲ್ಲಿ ಸೂಚಿಸಲಾಗಿದೆ. ಪುರಾತನ ಬರಹಗಾರರಿಗೆ ವಿರುದ್ಧವಾಗಿ ಆಧುನಿಕ ಮನಶ್ಶಾಸ್ತ್ರಜ್ಞರು ಕೋಪವನ್ನು ನಿಗ್ರಹಿಸುವುದರಿಂದ ಹಾನಿಕರ ಪರಿಣಾಮಗಳು ಉಂಟಾಗಬಹುದೆಂದು ಸೂಚಿಸಿದ್ದಾರೆ. ಕೋಪದ ವ್ಯಕ್ತಪಡಿಸುವಿಕೆಯನ್ನು ಸಾಮಾಜಿಕ ಪ್ರಭಾವಕ್ಕೆ ಕುಶಲಬಳಕೆಯ ನಿರ್ವಹಣಾ ಚಾತುರ್ಯವಾಗಿ ಬಳಸಬಹುದು.
ಸೆವೆನ್ ಡೆಡ್ಲಿ ಸಿನ್ಸ್ (ಏಳು ಮಾರಕ ಪಾಪ)ನಲ್ಲಿ ಕೋಪವನ್ನು ವ್ರಾತ್(ಕಡುಕ್ರೋಧ) ಎಂದು ಪರಿಗಣಿಸಲಾಗುತ್ತದೆ.
ಮನಶ್ಶಾಸ್ತ್ರ ಮತ್ತು ಸಮಾಜಶಾಸ್ತ್ರ
thumb|alt=Visualizing Anger - Petar Pavlov|"ಕೋಪ" ಪದದ ರೂಪಕಾಲಂಕಾರದ ದೃಶ್ಯೀಕರಣ.
ಕೋಪ ಬೆದರಿಕೆಗಳೊಂದಿಗೆ ಸಮನಾಗಿ ಸ್ಪಂದಿಸಲು ವ್ಯಕ್ತಿಗಳನ್ನು ಸಕ್ರಿಯಗೊಳಿಸಲು ಉದ್ಭವವಾಗುವ ಪ್ರತಿಕ್ರಿಯೆಯ ಒಂದು ರೂಪವೆಂದು ಪರಿಗಣಿಸಲಾಗುತ್ತದೆ. ಮನಶ್ಶಾಸ್ತ್ರಜ್ಞರು ಮೂರು ಪ್ರಕಾರದ ಕೋಪಗಳನ್ನು ಗುರುತಿಸಿದ್ದಾರೆ: ಮೊದಲ ಪ್ರಕಾರದ ಕೋಪವನ್ನು "ಆತುರದ ಮತ್ತು ತಕ್ಷಣದ ಕೋಪ"ವೆಂದು ಹೆಸರಿಸಲಾಗಿದೆ, ಇದನ್ನು 18ನೇ ಶತಮಾನದ ಇಂಗ್ಲಿಷ್ ಬಿಷಪ್ ಜೋಸೆಫ್ ಬಟ್ಲರ್ ಸೂಚಿಸಿದನು. ಇದು ಸ್ವ-ರಕ್ಷಣೆಯ ಅಂತಃಪ್ರೇರಣೆಯೊಂದಿಗೆ ಸಂಬಂಧವನ್ನು ಹೊಂದಿದೆ. ಇದು ಮಾನವರಲ್ಲಿ ಮತ್ತು ಮಾನವರಲ್ಲದ ಪ್ರಾಣಿಗಳಲ್ಲಿ ಕಂಡುಬರುತ್ತದೆ; ಹಾಗೂ ಚಿತ್ರಹಿಂಸೆಗೆ ಒಳಗಾದಾಗ ಅಥವಾ ಸೆರೆಗೆ ಸಿಕ್ಕಿದಾಗ ಪ್ರಕಟಗೊಳ್ಳುತ್ತದೆ. ಎರಡನೇ ಪ್ರಕಾರದ ಕೋಪವನ್ನು "ವಿವೇಚಿತ ಮತ್ತು ಉದ್ದೇಶಪೂರ್ವಕ" ಕೋಪವೆಂದು ಹೆಸರಿಸಲಾಗಿದೆ. ಇದು ಮತ್ತೊಬ್ಬರ ಉದ್ದೇಶಪೂರ್ವಕ ಹಾನಿಗೆ ಅಥವಾ ಅನುಚಿತ ವರ್ತನೆಗೆ ಪ್ರತಿಕ್ರಿಯೆಯಾಗಿ ಕಂಡುಬರುತ್ತದೆ. ಈ ಎರಡು ಪ್ರಕಾರದ ಕೋಪಗಳು ಕ್ರಮರಹಿತ ವಾದವು. ಮೂರನೇ ಪ್ರಕಾರದ ಕೋಪವು ಕ್ರಮಬದ್ಧವಾದುದಾಗಿದೆ ಅಲ್ಲದೇ ಇದು ಹುಟ್ಟುಗುಣ ಅಥವಾ ಗ್ರಾಹ್ಯ ಶಕ್ತಿಯ ಬದಲಿಗೆ ಹೆಚ್ಚು ವರ್ತನೆಯ ವಿಶೇಷ ಲಕ್ಷಣಗಳೊಂದಿಗೆ ಸಂಬಂಧಿಸಿರುತ್ತದೆ. ಈ ಪ್ರಕಾರದ ಕೋಪಕ್ಕೆ ಉದಾಹರಣೆಗಳೆಂದರೆ ಮುಂಗೋಪ, ಮುನಿಸು ಮತ್ತು ಒರಟುತನ.
ಕೋಪವು ಮಾನಸಿಕ ಮೂಲಗಳನ್ನು ಪ್ರಬಲವಾಗಿ ಚಲನಗೊಳಿಸಬಹುದು, ತಪ್ಪು ವರ್ತನೆಗಳ ಸರಿಪಡಿಸುವ ದೃಢ ನಿಶ್ಚಯವನ್ನು ಹೆಚ್ಚಿಸಬಹುದು,ಸಾಮಾಜಿಕ ನ್ಯಾಯವನ್ನು ಪ್ರೇರೇಪಿಸಬಹುದು, ಋಣಾತ್ಮಕ ಭಾವನೆಯ ಸಂವಹನ ಮಾಡಬಹುದು. ಅಲ್ಲದೇ ಸಿಡುಕಿನ ನಿವಾರಣೆ ಮಾಡಬಹುದು. ಇದು ಸಹನೆಯನ್ನೂ ಸುಗಮಗೊಳಿಸುತ್ತದೆ. ಮತ್ತೊಂದು ರೀತಿಯಲ್ಲಿ, ಕೋಪದ ವ್ಯಕ್ತಪಡಿಸುವಿಕೆಗೆ ಸೂಕ್ತವಾದ ಅಭಿವ್ಯಕ್ತಿ-ಮಾರ್ಗ ಸಿಗದಿದ್ದಾಗ ಅದು ಹಾನಿಕರವಾಗಬಹುದು. ಕೋಪವು ಅದರ ಪ್ರಬಲ ರೂಪದಲ್ಲಿ ಮಾಹಿತಿ ಪ್ರಕ್ರಿಯೆಯ ಮತ್ತು ತಮ್ಮ ವರ್ತನೆಯ ಮೇಲೆ ಅರಿವಿನ ನಿಯಂತ್ರಣವನ್ನು ತರುವ ಸಾಮರ್ಥ್ಯವನ್ನು ಕುಗ್ಗಿಸುತ್ತದೆ. ಕೋಪಗೊಂಡ ವ್ಯಕ್ತಿಯು ಆತನ ವಸ್ತುನಿಷ್ಠತೆ, ಪರಾನುಭೂತಿ ಶಕ್ತಿ, ವಿವೇಕ ಅಥವಾ ಆಲೋಚನಾಶೀಲತೆಯನ್ನು ಕಳೆದುಕೊಳ್ಳಬಹುದು. ಅದಲ್ಲದೇ ಇತರರಿಗೆ ಹಾನಿಯನ್ನು ಉಂಟುಮಾಡಬಹುದು. ಕೋಪ ಮತ್ತು ಆಕ್ರಮಣಶೀಲತೆಯು ಪರಸ್ಪರ ಪ್ರಭಾವ ಬೀರಿದರೂ ಅವುಗಳ ಮಧ್ಯೆ ಸ್ಪಷ್ಟವಾದ ವ್ಯತ್ಯಾಸವಿದೆ. (ಶಾಬ್ದಿಕ ಅಥವಾ ದೈಹಿಕ, ನೇರ ಅಥವಾ ಪರೋಕ್ಷ). ಕೋಪವು ಆಕ್ರಮಣಶೀಲತೆಯನ್ನು ಸಕ್ರಿಯಗೊಳಿಸಬಹುದು ಅಥವಾ ಅದರ ಸಂಭಾವ್ಯತೆ ಅಥವಾ ತೀವ್ರತೆಯನ್ನು ಹೆಚ್ಚಿಸಬಹುದು. ಇದು ಆಕ್ರಮಣಶೀಲತೆಗೆ ಅವಶ್ಯಕ ಅಥವಾ ಸಾಕಾಗುವ ಸ್ಥಿತಿಯಲ್ಲ.
ಆಧುನಿಕ ಸಮಾಜದಲ್ಲಿ
ಸಮಸ್ಯಾತ್ಮಕವಾದುದು ಕೋಪವಲ್ಲ ಅದು ಕ್ರೋಧ ಎಂದು ಪಾರ್ಕರ್ ಹಾಲ್ ಸೂಚಿಸುತ್ತಾಳೆ, ಇದು ಸಂಪೂರ್ಣವಾಗಿ ಒಂದು ಭಿನ್ನವಾದ ಸಂಗತಿಯಾಗಿದೆ; ಕ್ರೋಧವನ್ನು ಶಾಬ್ದಿಕ-ಪೂರ್ವ, ಅರಿವಿನ-ಪೂರ್ವ, ಮಾನಸಿಕ ರಕ್ಷಣಾತ್ಮಕ ವಿಧಾನವೆಂದು ನಿರೂಪಿಸಲಾಗಿದೆ. ಇದು ಶಿಶುವು ಅದರ ಬೇಡಿಕೆಗಳನ್ನು ಪಡೆಯಲು ವಿಫಲವಾದಾಗ ಆಘಾತವನ್ನು ಅನುಭವಿಸಿದುದಕ್ಕೆ ಪ್ರತಿಕ್ರಿಯೆಯಾಗಿ ಆರಂಭಿಕ ಎಳೆತನದಲ್ಲೇ ಹುಟ್ಟಿಕೊಳ್ಳುತ್ತದೆ. ಕ್ರೋಧವನ್ನು, ಭೀತಿಯನ್ನು ಅನುಭವಿಸುವ ಮತ್ತು ಜೀವಂತವಾಗಿ ಉಳಿಯುವುದರಲ್ಲಿ ಅಪಾಯವಿದೆ ಎಂದು ಭಾವಿಸುವ ಶಿಶು ಸಹಾಯಕ್ಕಾಗಿ (ಅರಚಲು)ಆದೇಶಿಸಲು ಮಾಡುವ ಪ್ರಯತ್ನವೆಂದು ವ್ಯಾಖ್ಯಾನಿಸಲಾಗುತ್ತದೆ. ಶಿಶು ತನ್ನಲ್ಲಿ ಹುಟ್ಟಿಕೊಳ್ಳುವ ಸಹಿಸಲಾಗದ ಭಾವನೆಗಳನ್ನು ನಿರ್ವಹಿಸುವ ಸಾಮರ್ಥ್ಯ ಹೊಂದಿರುವುದಿಲ್ಲ. ಅದಲ್ಲದೇ ಅದನ್ನು ಅನುಗೊಳಿಸಲು, ಅದರ ಬೇಡಿಕೆಗಳೇನು ಎಂಬುದನ್ನು ಸರಿಯಾಗಿ ನಿರ್ಣಯಿಸಲು ಮತ್ತು ಸಾಂತ್ವನಗೊಳಿಸಲು ಅದಕ್ಕೆ ಬೇರೆಯವರ ಕಾಳಜಿಯ ಅವಶ್ಯಕತೆ ಇರುತ್ತದೆ. ಈ ರೀತಿಯಲ್ಲಿ ಸೂಕ್ತ ಬೆಂಬಲವನ್ನು ಪಡೆದರೆ ಶಿಶು ಅಂತಿಮವಾಗಿ ಅದರ ಸ್ವಂತ ಭಾವನೆಗಳನ್ನು ನಿರ್ವಹಿಸಲು ಕಲಿತುಕೊಳ್ಳುತ್ತದೆ.
ಕ್ರೋಧದ ಸಮಸ್ಯೆಗಳನ್ನು, "ಭಾವನೆಗಳನ್ನು ಅಥವಾ ಜೀವನದ ಅನುಭವಗಳನ್ನು ನಿರ್ವಹಿಸುವ ಅಸಮರ್ಥತತೆ" ಎಂಬುದಾಗಿ ನಿರೂಪಿಸಲಾಗುತ್ತದೆ, ಏಕೆಂದರೆ ಭಾವನೆಯನ್ನು ನಿಯಂತ್ರಿಸುವ ಸಾಮರ್ಥ್ಯವು (ಸ್ಕೋರ್, 1994) ಸಾಕಷ್ಟು ಬೆಳೆಯದಿರುವುದು (ಇದು ಹೆಚ್ಚು ಸಾಮಾನ್ಯವಾಗಿರುತ್ತದೆ) ಅಥವಾ ಇದನ್ನು ತೀರ ಇತ್ತೀಚಿನ ಆಘಾತದಿಂದಾಗಿ ತಾತ್ಕಾಲಿಕವಾಗಿ ಕಳೆದುಕೊಂಡಿರುವುದು. ಕ್ರೋಧವೆಂದರೆ "ಒಮ್ಮೆಲೆ ಹೊರಬರಲು ಪ್ರಯತ್ನಿಸುವ ವಿವಿಧ ಭಾವನೆಗಳ ಒಂದು ಸಂಪೂರ್ಣ ಹೊರೆ"ಯೆಂದು ತಿಳಿಯಲಾಗುತ್ತದೆ. (ಹಾರ್ವೆ, 2004) ಅಥವಾ ನಿರ್ವಹಿಸಲು ಅಸಾಧ್ಯವಾದ ಜೀವನದ ಘಟನೆಯೊಂದು, ಅದು ಎಷ್ಟು ಕ್ಷುಲ್ಲಕವೆಂಬುದನ್ನು ಲಕ್ಷಿಸದೆ, ಜೀವಿಯು ಸಹಿಸಿಕೊಳ್ಳಲಾಗದಷ್ಟು ಒತ್ತಡವನ್ನು ಹೇರಿದಾಗ ಹೊರಹೊಮ್ಮುವ ಹಸಿ, ವ್ಯತ್ಯಾಸ ತೋರಿಸದ ಭಾವನೆಗಳೆಂದು ತಿಳಿಯಲಾಗುತ್ತದೆ.
ಕ್ರೋಧವನ್ನು ಈ ರೀತಿಯಲ್ಲಿ ನಿರೂಪಿಸುವುದು ಅಂತಹ ಸಮಸ್ಯೆಗಳನ್ನು ಹೊಂದಿರುವವರಿಗೆ ಚಿಕಿತ್ಸೆ ನೀಡುವಲ್ಲಿ ಪರಿಣಾಮವನ್ನು ಹೊಂದಿರುತ್ತದೆ. ಕ್ರೋಧವನ್ನು ಶಾಬ್ದಿಕ-ಪೂರ್ವ, ಅರಿವಿನ-ಪೂರ್ವ ಸಂಗತಿಯಾಗಿ ನಿರೂಪಿಸಿದರೆ (ಮತ್ತು ಅದರಿಂದ ಬಳಲುವವರು ಅದನ್ನು ಆಡುಮಾತಿನಲ್ಲಿ "ಮುಖ್ಯ ವಿಷಯವನ್ನು ಕಳೆದುಕೊಳ್ಳುವುದೆಂದು" ವಿವರಿಸುತ್ತಾರೆ), ಬದ್ಧತೆಗಳನ್ನು ಭಿನ್ನವಾಗಿ ವರ್ತಿಸುವಂತೆ ಮಾಡುವ ಅರಿವಿನ ಕೌಶಲಗಳು ಅಥವಾ ತಿಳಿವಳಿಕೆಯ ಕ್ರಿಯೆಗಳು (ಪ್ರಸ್ತುತ UKಯಲ್ಲಿ ಹೆಚ್ಚು ಸಾಮಾನ್ಯವಾಗಿರುವ ಮಧ್ಯಸ್ಥಿಕೆಗಳು) ವಿರುದ್ಧವಾಗಿ ಸೂಚಿಸಲ್ಪಡುತ್ತವೆ. ಪಾರ್ಕರ್ ಹಾಲ್ ಹೆಚ್ಚಿನ ಪ್ರಮಾಣದ ಆಘಾತಗಳನ್ನು ನಿರ್ವಹಿಸಲು ರೋಗಿಗಳ ಅಂತರಾತ್ಮದ (ಆಂತರಿಕ)ಸಾಮರ್ಥ್ಯವನ್ನು (ರೋಗರ್ಸ್, 1951) ಬೆಳೆಸಲು ಅಥವಾ ಚೇತರಿಸಿಕೊಳ್ಳಲು ಬೆಂಬಲಿಸುವ ಪರಾನುಭೂತಿ ಶಕ್ತಿಯುಳ್ಳ ಚಿಕಿತ್ಸೆಯೊಂದನ್ನು ಸೂಚಿಸುತ್ತಾಳೆ. ಈ ಪ್ರಯತ್ನವು ನೈತಿಕ ಶಿಕ್ಷಣ, ಬಂಧನ ಮತ್ತು ಮಾನಸಿಕ ಮಾದರಿಗಳನ್ನೂ ಒಳಗೊಂಡಂತೆ UKಯಲ್ಲಿರುವ ಕೋಪ ಮತ್ತು ಕ್ರೋಧದ ಪ್ರಮುಖ ಮಧ್ಯಸ್ಥಿಕೆಗಳಿಗೆ ವಿಮರ್ಶಾತ್ಮಕವಾಗಿದೆ. ಇವು ಕೋಪವನ್ನು ಸಾಕಷ್ಟು ಸ್ಪಷ್ಟವಾಗಿ ನಿರೂಪಿಸುವುದಿಲ್ಲವೆಂದು ಆಕೆ ವಾದಿಸುತ್ತಾಳೆ.
ಲಕ್ಷಣಗಳು
ಕೋಪದಲ್ಲಿ ಎರಡು ಪ್ರಮುಖ ಪ್ರಕಾರಗಳಿರುತ್ತವೆ: ಅವ್ಯಕ್ತ ಕೋಪ ಮತ್ತು ಆಕ್ರಮಣಶೀಲ ಕೋಪ. ಈ ಎರಡು ಪ್ರಕಾರದ ಕೋಪಗಳು ಕೆಲವು ವಿಶಿಷ್ಟ ಲಕ್ಷಣಗಳನ್ನು ಹೊಂದಿರುತ್ತವೆ:
ಅವ್ಯಕ್ತ ಕೋಪ
ಅವ್ಯಕ್ತ ಕೋಪವು ಈ ಕೆಳಗಿನ ವಿಧಾನಗಳಲ್ಲಿ ವ್ಯಕ್ತಗೊಳ್ಳಬಹುದು:
ಆಕ್ರಮಣಶೀಲ ಕೋಪ
ಆಕ್ರಮಣಶೀಲ ಕೋಪದ ಲಕ್ಷಣಗಳೆಂದರೆ:
ಇವುಗಳಲ್ಲಿ ಯಾವುದಾದರೂ ವರ್ತನೆಗಳನ್ನು ವ್ಯಕ್ತಪಡಿಸುವವರು ಯಾವಾಗಲೂ ಕೋಪವನ್ನು ನಿರ್ವಹಿಸುವ ಸಮಸ್ಯೆ ಹೊಂದಿದ್ದಾರೆಂಬ ಅರ್ಥವಲ್ಲವೆಂಬುದನ್ನು ಗಮನಿಸಬೇಕು.
ಕಾರಣಗಳು
ಒಬ್ಬ ವ್ಯಕ್ತಿಗೆ ಕೋಪವು, ಆತನಿಗೆ ಅಥವಾ ಆತ ಕಾಳಜಿ ತೋರುವವರಿಗೆ ಏನಾದರೂ ಹಾನಿಯಾದಾಗ, ಕೋಪಬರಿಸುವ ಘಟನೆಯ ಲಕ್ಷಣ ಮತ್ತು ಕಾರಣದ ಬಗ್ಗೆ ಖಾತ್ರಿಯಾಗಿರುವಾಗ, ಮತ್ತೊಬ್ಬರು ಜವಾಬ್ದಾರರೆಂದು ನಿಖರವಾಗಿ ತಿಳಿದಿರುವಾಗ ಹಾಗೂ ಸಂದರ್ಭದ ಮೇಲೆ ಮತ್ತೂ ಪ್ರಭಾವ ಬೀರಬಹುದಿತ್ತೆಂದು ಅಥವಾ ನಿಭಾಯಿಸಬಹುದಿತ್ತೆಂದು ಭಾವಿಸಿದಾಗ ಬರುತ್ತದೆ. ಉದಾಹರಣೆಗಾಗಿ, ಒಬ್ಬ ವ್ಯಕ್ತಿಯ ಕಾರು ಹಾನಿಗೊಳಗಾದರೆ, ಅದನ್ನು ಬೇರೆಯವರು ಮಾಡಿದ್ದರೆ ಆತನು ಕೋಪಪಡುತ್ತಾನೆ (ಉದಾ. ಮತ್ತೊಬ್ಬ ಚಾಲಕನು ಹಿಂಬದಿಯಿಂದ ಬಂದು ಡಿಕ್ಕಿ ಹೊಡೆಯುವುದು), ಸಾಂದರ್ಭಿಕ ಕಾರಣಗಳಿಂದ ಉಂಟಾಗಿದ್ದರೆ ಆತನು ದುಃಖಿಸುತ್ತಾನೆ. (ಉದಾ. ಬಿರುಗಾಳಿ ಮಳೆ) ಅಥವಾ ವೈಯಕ್ತಿಕವಾಗಿ ಆತನೇ ಕಾರಣವಾಗಿದ್ದರೆ ತಪ್ಪಿತಸ್ಥ ಭಾವನೆ ಮತ್ತು ನಾಚಿಕೆಯಿಂದ ಸಂಕೋಚಪಡುತ್ತಾನೆ.